Centar Prozor Sangaja\nCentar za kinesku kulturu i jezik “Prozor Šangaja”, pokrenut je sa ciljem prezentovanja kineskih tradicionalnih i savremenih vrednosti i dostignuća svim posetiocima dešavanja koja se u okviru ovog centra pripremaju, kao i sa ciljem da se studentima Univerziteta u Beogradu, kroz nastavu i predavanja u Školi kineskog jezika i kulture kao integralnom delu Centra za kinesku kulturu I jezik “Prozor Šangaja”, omogući upoznavanje sa kineskim jezikom i kulturom . Program dešavanja se može pogledati na linku ispod.\nProgram dešavanja - 2016. godina\nCentar za kinesku kulturu i jezik “Prozor Šangaja” je integralni deo Društva Daleki istok, ujedno i deo saradnje Društva Daleki istok i institucija Narodne vlade Šangaja. U okviru Centra je realizovan i program projekta pod nazivom “Prozor Šangaja”, pokrenutog od strane Biblioteke Šangaja, a čiji je partner u saradnji vezano za ovaj projekat u Srbiji, Društvo Daleki istok. Sporazum o saradnji Društva Daleki istok i Biblioteke Šangaja u projektu “Prozor Šangaja”, potpisan je 4. septembra 2009. godine u Šangaju, a Društvo Daleki istok je ovim Sporazumom postalo nosilac realizacije projekta “Prozor Šangaja” u Srbiji. Društvo Daleki istok i Biblioteka Šangaja su obnovili Sporazum o saradnji na projektu “Prozor Šangaja” tokom leta 2013. godine, uz značajna proširenja i nove elemente koji su ušli u Sporazum, a što će doprineti da postojeća saradnja u narednom periodu dobije nove sadržaje.\nProgramske aktivnosti programa Centra za kinesku kulturu i jezik “Prozor Šangaja”, odvijaju se u okviru saradnje Društva Daleki istok i Doma kulture Studentski grad, a same aktivnosti, uključujući tu i Školu kineskog jezika i kulture, započele su zvanično 16. decembra 2009. godine, svečanim programom koji je održan u biblioteci Doma kulture Studentski grad, kojim je zvanično otvoren projekat “Prozor Šangaja” u Srbiji. Sve programske aktivnosti Centra za kinesku kulturu i jezik “Prozor Šangaja” su besplatne i dostupne javnosti.\nŠkola kineskog jezika i kulture, osnova i temelj Centra za kinesku kulturu i jezik “Prozor Šangaja”, počela je sa radom u jesen 2009. godine, sa osnovnim ciljem rada na upoznavanju studenata Univerziteta u Beogradu sa kineskim jezikom i kulturom, pružajući im, na taj način, priliku da se, pored svojih budućih zanimanja za koja se obrazuju tokom svojih redovnih studija, dodatno obrazuju u smislu poznavanja jezika zemlje i naroda koji beleže veliki razvoj u svakom smislu. Uz nastavu kineskog jezika, Škola kineskog jezika i kulture priprema i programske aktivnosti tokom kojih se polaznici Škole, ali i svi oni koji su zainteresovani za Kinu i njene vrednosti, upoznaju sa kulturom, tradicijama, istorijom, običajima i dešavanjima vezano za ovu zemlju i narode koji u njoj žive. Od samog početka rada Škole kineskog jezika i kulture, nastavu u njoj pohađaju studenti gotovo svih fakulteta Univerziteta u Beogradu, uključujući tu i studente nekolicine univerziteta iz Beograda i drugih gradova u Srbiji. Od oktobra 2012. godine, Škola kineskog jezika i kulture je, u okviru saradnje Društva Daleki istok i Ekonomskog fakulteta Univerziteta u Beogradu, dodatno proširena nastavom na ovom fakultetu. Škola je namenjena isključivo studentima redovnih studija i apsolutno je besplatna, a polaznicima, pored učenja, pruža mogućnosti učešća u aktivnostima.\nCentar za kinesku kulturu i jezik “Prozor Šangaja” je deo Društva Daleki istok u čijem radu učestvuju, pored članova Društva, polaznici Škole kineskog jezika i kulture u okviru Centra, a i svi oni koji posećuju programske aktivnosti ovog Centra, uz mogućnost da i oni mogu učestvovati u pripremi tematskih dešavanja, ukoliko je njihov predlog za postavljanje u program tematske večeri u skladu sa ciljevima rada Centra. Sve programske aktivnosti i dešavanja u okviru rada Centra za kinesku kulturu i jezik “Prozor Šangaja”, osim Škole kineskog jezika i kulture koja je namenjena isključivo studentima redovnih studija, otvoreni su i dostupni široj javnosti, a za na njima prisustvo se ne plaća novčana nadoknada. Programske aktivnosti i dešavanja u okviru rada Centra za kinesku kulturu i jezik “Prozor Šangaja”, odvijaju se u Domu kulture Studentski grad na Novom Beogradu, Bulevar Zorana Đinđića 179, uz najave koje se postavljaju na stranicama ove internet prezentacije, internet prezentacije Doma kulture Studentski grad kao i u štampanom izdanju Vodiča kroz mesečni program Doma kulture Studentski grad. Takođe, u biblioteci Doma kulture Studentski grad se nalazi kolekcija kineskih knjiga (na engleskom jeziku) kao donacija Biblioteke Šangaja, koje su dostupne za čitanje uz prethodno učlanjenje u biblioteku.


Naslovna Emisije Prelistavanje sa Milenom i Damjanom: Kec na Srbiju, dvojka na Zvezdu!\nDočekali smo prvo zajedničko „Prelistavanje“. Milena i Damjan su u prilično opuštenoj atmosferi uspeli da pregledaju poslednje mečeve u grupnoj fazi Lige nacija, ali i košarkaške duele u Evrokupu i Evroligi. Sastavili su dva tiketa i ujedno uspeli da nas nasmeju.\nReprezentacija Srbije bi eventualnom pobedom nad Litvanijom na stadionu Partizana overila lidersku poziciju u grupi i plasman u diviziju B, a čak iako bi Orlovi do višeg ranga mogli i ukoliko Rumunija ne savlada Crnu Goru u Podgorici, tandem Meridiana veruje u sigurnu pobedu izabranika Mladena Krstajića, ali su složni u pretpostavci da večeras neće pasti više od tri gola – 1.89.\nPored toga, na istom tiketu se nalazi i drugi meč iz naše grupe, a Milena i Damjan ocenjuju da će sastav Ljubiše Tumbakovića olakšati posao Srbiji i srušiti Rumune, kao i da će postići dva ili više golova, što se plaća odličnom kvotom – 3.92.\nMože li Zvezda do pobede nad Andorom?\nTakođe, ako je verovati njihovim predlozima, Rusija ne bi trebalo da izgubi na gostovanju Švedske, dok bi na meču Portugal – Poljska trebalo da vidimo gol na obe strane.\nŠto se „košarkaškog“ tiketa tiče, Milena i Damjan smatraju da će Crvena zvezda odneti pobedu iz Andore (2.30) i tako se iskupiti svojim navijačima za dva uzastopna poraza u Evrokupu. Uz to, nisu propustili priliku da odigraju poene košarkaša, pa su tako „plus“ igrali na Adrijena Moermana, Nikolu Milutinova, Nikola Melija i Entonija Rendolfa.\nSledeći tekstOdbojka: Počinje CEV Liga šampiona, favoriti dolaze iz Rusije i Turske


Internacionalno takmičenje u upravljanju projektima „Project Management Championship 2021” - Internet ogledalo\nYou are at:Home»News»Internacionalno takmičenje u upravljanju projektima „Project Management Championship 2021”\nInternacionalno takmičenje u upravljanju projektima „Project Management Championship 2021”\nInternacionalno takmičenje u upravljanju projektima „Project Management Championship 2021” inicirano je od strane strane mladih projektnih menadžera – IPMA Young Crew u okviru Međunarodne asocijacije za upravljanje projektima – IPMA (International Project Management Association)sa ciljem da mladima pruži priliku za razvoj, sticanje novih poznanstava i učenje kroz praksu.\nTakmičenje u upravljanju projektimanamenjeno je svim studentima u Srbiji koji žele da steknu nova znanja i iskustvo u projektnom menadžmentu. Ovo takmičenje pruža priliku mladim talentima da načine prve korake u profesionalnoj karijeri i da budu prepoznati od strane svetskih stručnjaka. Project Management Championship sastoji se iz tri faze :\nKvalifikacione runde koja se ove godine održava 27. februara, onlajn i u okviru koje timovi testiraju svoje znanje rešavanjem testa od 100 pitanja za 100 minuta.\nNacionalno finale koje se održava 14. marta, gde će se takmičiti šest timova koji su ostvarili najbojli rezultat u okviru kvalifikacione runde. Timovi će imati zadatak da reše realni poslovni problem i oprobaju se u ulozi projektnih menadžera. Najbolji tim predstavljaće Srbiju na internacionalnom nivou.\nInternaciono finale je poslednji krug takmičenja i okuplja najbolje timove, pobednike nacionalnih takmičenja i ove godine će se održati u Srbiji.\nSvi zainteresovani studenti, mogu se prijaviti individualno, u paru (u tom slučaju organizatori formiraju tim) ili tri ili četiri člana preko sledećeg linka: bit.ly/pmc2021 Prijave za takmičenje otvorene su do 20. februara.\nZa više informacija možete posetiti Instagram stranicu @youngcrewserbia kao i zvanični sajt https://become.pm.


VIDEO: Sjajni snimci iz ptičje perspektive pristajanja grčkog Ferry- ja\nObjavljeno utorak, 08 Decembar 2015 14:32\nFantastični kadrovi stižu nam ovaj put iz Grčke. Snimljeni su iz drona, a riječ je o brodu Nissos Mykonos kompanije Hellenic Seaways u luci Chios.\nVIDEO: Ovo su najveći brodovi na svijetu u svojim kategorijama\nObjavljeno utorak, 17 Novembar 2015 15:08\nU videu koji slijedi pogledajte kako izgledaju najveći brodovi na svijetu poređani po kategorijama. Tu su Bulkeri, tankeri, kontejnerski i Off Shore brodovi, kruzeri, privatne jahte, vojni brodovi... Zaista fascinantna kolekcija sjajno montirana u jednov video klipu.\nVIDEO: Tegljenje ruskog nosača aviona po nevremenu u Biskajskom zalivu\nObjavljeno utorak, 17 Novembar 2015 14:41\nOvaj snimak nastao je 2012. godine, kada je u pri veoma teškim vremenskim uslovima ruski nosač aviona Admiral Kuznetsov ostao bez pogona u Biskajskom zalivu. U pomoć mu je pritekao tegljač Nikolay Chiker, a kako je sve to izgledalo, pogledajte u videu koji slijedi.\nVIDEO: Umjesto na nosač aviona, pilot borbenog aviona uspio sletjeti na palubu teretnjaka!\nObjavljeno srijeda, 28 Oktobar 2015 13:17\nPilot britanskog borbenog aviona našao se u veoma nezavidnoj situaciji. Pred njim su bila dva izbora: Da se zajedno sa svojim avionom sruši u vode Atlantika, ili da pokuša nevjerovatan manevar slijetanja na palubu teretnog broda. Potporučnik Ian Watson je izabrao ovo drugo, a više o ovom događaju možete pročitati OVDJE.\nVIDEO: Mojih šest meseci na brodu\nVIDEO: M/V Emma Maersk, samo za igru i razonodu\nVIDEO: Ovu Off Shore operaciju u stanju je izvesti samo jedna kompanija na svijetu\nVIDEO: CMA CGM Bouganville, najveći brod pod francuskom zastavom, ušao u servis


Pobeda istorijske nauke nad ideologijom - XXZ Portal\n27.08.2018. - 14:23\nViše od veka, kritička istoriografija, od kako je konstituisana kao nauka, bila je pod uticajem različitih ideologija: nacionalizma, liberalizma, socijalizma, pa ponovo nacionalizma.\nČesto su ideologije savladavale i ograničavale kritičku istoriografiju kao naučnu disciplinu. Monografija istoričara, dr Živka Andrijaševića primer je kako to izgleda kada nauka podvrgne preispitivanju i proučavanju jednu ideologiju. Zasnovana na primarnim i u velikoj meri, dosad nekorišćenim istorijskim izvorima, „Crnogorska ideologija 1860-1918 (Državna ideologija Crne Gore u vrijeme vladavine Nikole I Petrovića Njegoša)“ („Državni arhiv Crne Gore“, Cetinje 2017) postavila je sebi u zadatak da spozna i interpretira kakve su političke ideje i verovanja kreirale država i vlast u naznačenom, za Crnu Goru prekretnom, periodu. Polazeći sa stanovišta da ideje pokreću istorijske procese, Andrijašević smatra da je upravo zvanično promovisana državna ideologija bila okosnica u definisanju ključnih političkih ciljeva, imaginiranju tradicije i u krajnjoj meri konstrukciji identitetskih politika. Izučavanje je imalo kao jedan od fundamentalnih ciljeva da pokaže kakvu je „političku svijest podanika državna vlast željela da stvori“.\nVoluminozna Andrijaševićeva monografija podeljena je na tri opsežne logičke celine, unutar kojih se nalazi trinaest poglavlja. Prva – „Završnica herojskog doba“ obuhvata period od dolaska na vlast knjaza Nikole Petrovića do kraja „Velike istočne krize“ i izvojevane državne nezavisnosti Crne Gore i njenog teritorijalnog proširenja (1860-1878). Fundamentalna ideološka mantra posmatranog razdoblja bilo je „oslobođenje i ujedinjenje srpskog naroda“ i težnja za aneksijom „istorijskih oblasti“, uz ratne metode kao isključivo i neizostavno sredstvo, kako konstatuje autor. Ipak, zvanični ideološki narativ o ratu i žrtvovanju za slobodu „pokorene braće u Hercegovini“, kao ključnom koraku do svesrpskog ujedinjenja, prikrivao je stvarne i realne ratne ciljeve – pripajanje Crnoj Gori dela Hercegovine, basena Skadarskog jezera i Primorja. Nesklad i kontradikcija između stvarnih ratnih ciljeva i nominalne i javno proklamovane ideološke platforme bio je očit, smatra Andrijašević.\nDruga, središnja – „Od kraja „Herojskog doba“ do početka ustavnosti“, obuhvata period od 1878. do 1905. Period obeležen sticanjem međunarodnog priznanja, praćen modernizacijom udvostručene države i konsolidacijom autokratske vlasti knjaza Nikole, završava se uvođenjem ustavnosti i parlamentarnog sistema. Promena karaktera države u multietničku i multikonfesionalnu, kao i drugačiji ekonomski i kulturološki kontekst, zahtevali su nove i unapređene ideološke okvire i narative. Nakon „Berlinskog kongresa“ (1878) državna ideologija prevashodno služi „popularizaciji sistema vlasti, unifikaciji političkog mišljenja, harmonizaciji različitih struktura crnogorskog društva i njegovoj integraciji“, piše Andrijašević. Politička, društvena i identitetska integracija prisajedinjenih oblasti i saobražavanje sa dotadašnjim državnim okvirom, podrazumevali su inkluziju nepravoslavnog stanovništva, ali i izgradnju kulta vladaoca kao važnog integrativnog činioca Crne Gore u drugoj polovini 19. veka. Glorifikacija ekonomskog stanja i društvenog prosperiteta, preplitala se sa izgradnjom kulta ličnosti Knjaza kao idealizovane figure zaslužne za sveopšti progres države i društva.\nIpak, fundamentalno poglavlje drugog dela knjige objašnjava genezu i konsekvence ideološke orijentacije koja je Crnoj Gori i Crnogorcima učitavala srpski identitetski predznak. Nezavisno od motiva, državna ideologija koja je afirmisala i diseminirala „srpski istorijski i nacionalni karakter Crne Gore nije bila bez snažnog uporišta u crnogorskoj tradiciji i kulturnom nasljeđu“, objašnjava Andrijašević. Poznati proces izmišljanja tradicije i konstrukcije identiteta, u ovom slučaju srpskog, nije definisan u vreme knjaza Nikole, već u vreme njegovih prethodnika, koji su ih uneli u političke, književne i istorijske narative i kulturu sećanja. Bez kritičkih i naučno proverljivih znanja o prošlosti, podanici knjaza Nikole smatrali su navedene ideološke obrasce neporecivom tradicijom. Iz tih razloga Knjaževa pragmatična odluka da, usled pretenzija na svesrpski presto, afirmiše srpski identitarni predznak stanovnika Crne Gore, bila je široko prihvaćena. Svakako je tome doprinela i „ideologizirana istorijska svest“, koju su kreirali cetinjski mitropoliti, prikazujući Crnogorce kao „nacionalnu elitu“. Mitotvoračka matrica o nepokorenim podanicima srednjovekovnog carstva odnela je pobedu nad nepostojećom, racionalnom, istorijskom interpretacijom. Šta je u identitetskom kodu „crnogorskog srpstva“ istina, a šta „ideološka konstrukcija i mit, sasvim je nevažno, jer je svaki identitet – konstrukcija u koju se vjeruje“, poentira Andrijašević. Ovom delu pripada i poglavlje koje preispituje funkcionalizaciju školskog sistema u svrhu rasprostiranja poželjne nacional-identitetske politike posredstvom ideologizacije nastavnih sadržaja.\nTreća i poslednja celina knjige analizira period „Od početka ustavnosti do kraja državne nezavisnosti 1905-1918“. Zaključni deo monografije posmatra državnu ideologiju u novim okolnostima parlamentarnog sistema, kao i funkciju državno inspirisane ideološke matrice u okvirima nacionalno-oslobodilačkih narativa koji će od 1912. postati ratna realnost. Monografija se završava poglavljem – „Posljednja odbrana“, posvećenom razdoblju „Prvog svetskog rata“ i gubljenju crnogorskog državnog suvereniteta. Bila je to logična konsekvenca ranije uspostavljenih ideoloških okvira i identitarnih obrazaca, ali i dominacije faktičkog stanja na terenu i vojne prevage pobedničke i od velikih sila podržane Srbije nad atrofiranim institucionalnim ustrojstvom crnogorske države u kapitulaciji i vlade u emigraciji. Usled navedenog istorijskog procesa u kome su nestali crnogorska državnost i međunarodni subjektivitet, u koordinatama državne ideologije dolazi do velikog zaokreta. „Crna Gora i njena dinastija, za koje se nekoliko decenija ranije govorilo da isključivo pripadaju Srpstvu, odjednom je, prema novoj ideološkoj matrici, pripadala samo sebi i crnogorskom narodu“.\nTime počinje, smatra Andrijašević, ideološki i politički diskontinuitet sa prethodnim razdobljem. U tom kontekstu, 1918. predstavlja nesumnjivu vododelnicu kada se jedna, decenijama hegemona, ideologija iscrpela, istodobno sa nestankom države koja ju je konstruisala i diseminirala. Od tada se kristališu okolnosti za pojavu nove ideologije, koja će, kako kaže autor, „tokom 20. vijeka predstavljati idejno izvorište za političke pokrete koji su se zalagali za odbranu državnog prava Crne Gore, obnovu crnogorske državne nezavisnosti i afirmaciju crnogorskog nacionalnog identiteta“. Novi ideološki obrasci, temeljeni na martiriju izgubljene države i pogaženih prava, otpočeli su dekonstrukciju stare ideološke paradigme stvarane bezmalo šest decenija u atmosferi političke monolitnosti i bezalternativnosti. Unutar složenih ideoloških konstrukata, uzimajući 1918. kao istorijsku prekretnicu – do ove godine „Crnogorci su Srbi, čiji je cilj stvaranje ujedinjene srpske države“, dok su posle 1918. Crnogorci „posebna nacija, koja za svoj politički ideal ima nezavisnu crnogorsku državu“, konstatuje autor.\nOpsežna monografija „Crnogorska ideologija 1860-1918. Državna ideologija Crne Gore u vrijeme vladavine Nikole I Petrovića Njegoša“, spada u red graničnih knjiga, koja svojim sintetičko-analitičkim, ali i istraživačko-saznajnim kvalitetima dolazi u sam vrh kritičke istoriografije ne samo u Crnoj Gori. Nesumnjivo je da se snagom analitičke i interpretativne misli, izraženim smislom za istorijsku sintezu, a prevashodno temeljitom dokumentarnom osnovom, zasnovanom na širokoj istraživačkoj platformi prvorazredne arhivske građe, štampe, memoaristike i istoriografije, knjiga Živka Andrijaševića može okarakterisati kao prekretno istraživačko delo vrhunske naučne originalnosti bez koga se istorija Crne Gore u moderno doba više ne može pisati, ali se ni savremena Crna Gora i njene složene identitetsko-ideološke determinante ne mogu razumeti. Ako naučna istoriografija služi saznavanju i razumevanju prošlosti, oslobođena različitih političkih funkcionalizacija, onda se s pravom može tvrditi da je Andrijašević, svojom voluminoznom i dokumentarno čvrsto utemeljenom monografijom, savladao prošle i nadvladao savremene crnogorske ideološke konstante, ispunivši prvorazredni cilj zanata istoričara, da ne sudi i presuđuje, već razume i objasni kompleksne procese u prošlosti.


Konkurs RTS-a i NALED-a „Šampioni lokalnog razvoja“ – Knjaževac vesti\nHome / Konkursi / Konkurs RTS-a i NALED-a „Šampioni lokalnog razvoja“\nKonkurs RTS-a i NALED-a „Šampioni lokalnog razvoja“\nin Konkursi, Lokalna samouprava, Obaveštenja, Vesti iz Srbije novembar 15, 2013\t0 166 Views\nMedijski javni servis Srbije i Nacionalna alijansa za\nlokalni ekonomski razvoj pozivaju sve opštine i gradove u Srbiji da\nučestvuju na konkursu „Šampioni lokalnog razvoja“ za izbor najboljih\npraksi u radu lokalne samouprave.\nCilj konkursa je da prepozna i promoviše primere najbolje\nprakse u radu lokalnih samouprava, kako bi i druge opštine i gradovi u\nSrbiji bili podstaknuti da poboljšaju privredni ambijent u svojim\nživotnim sredinama i unaprede kvalitet života i rada svojih građana.\nPravo učešća na konkursu imaju sve lokalne samouprave u Srbiji.\nKonkurs je otvoren od 14. do 25. novembra 2013. godine.\n1. Promocija investicija\n2. Reforma administracije\n4. Podrška privredi\n5. Javno-privatno partnerstvo\nPodnošenjem prijave na predviđenom obrascu i prateće dokumentacije (fotografije, sporazumi/ ugovori, izveštaji itd) lokalne samouprave mogu da konkurišu samo za jednu od ukupno pet ponuđenih kategorija.\nPrijave i prateću dokumentaciju treba dostaviti elektronskim putem na office@naled-serbia.org ili poštom na adresu NALED-a (Makedonska 30/VII, Beograd) najkasnije do 25. novembra 2013.\nće se smatrati kompletnom ako sadrži formular sa osnovnim podacima o\nopštini i opisom rešenja koje lokalna samouprava kandiduje, kao i\ndodatnu dokumentaciju koja dokazuje ispunjenost kriterijuma za\nocenjivanje. Samo kompletne i blagovremeno podnete prijave će biti uzete\nOdluku o deset najboljih rešenja doneće šestočlana komisija, sačinjena od predstavnika RTS-a i NALED-a.\nKomisija će ocenjivati\npredložena rešenja na osnovu pet unapred zadatih kriterijuma na skali\nod 1 (najniža ocena) do 5 (najviša ocena). Maksimalan broj poena koji\njedna opština može da osvoji iznosi 25.\n1. PRIMENLjIVOST REŠENjA\nDa li predloženo rešenje može da se primeni u drugim lokalnim samoupravama?\n2. MERLjIVOST REZULTATA I EFEKTI\nKako merite rezultate i kakvi su konkretni efekti sprovedenog rešenja?\n3. DOMET REŠENjA\nNa koliko ljudi / privrednih subjekata utiče predloženo rešenje i na koji način?\n4. ODNOS TROŠKOVA I BENEFITA\nDa li benefiti od uvođenja rešenja prevazilaze troškove?\nKoliko je rešenje originalno, da li uvodi sasvim novu praksu u rad lokalnih samouprava?\nkonkursu će biti izabrano ukupno deset opština i gradova, koji su\nreformama lokalne administracije i primenom novih modela i pristupa u\nradu značajno unapredili kvalitet života u lokalnoj zajednici i nivo\nusluga prema građanima, privukli nove investicije, uspostavili\npartnerski odnos i saradnju sa postojećom privredom, podstakli\npreduzetništvo i razvoj lokalne ekonomije.\nlokalnih samouprava (po odluci članova komisije ovog konkursa) biće\npredstavljene građanim Srbije u vidu TV reportaža na programima\nmedijskog sistema Radio-televizije Srbije.\nPrevious: Knjaževac : Danas startovao digitalni signal nad Srbijom\nNext: Knjaževac : Džervin ponovo na Evropskom tržištu


Pejića su razotkrili istražitelji Odeljenja za visokotehnološki kriminal MUP RS, a na teret mu se stavlja da je počinio krivična dela kompjuterske prevare i pranja novca.\nKako navode u MUP RS, prevare su počinjene tako što je Pejić, koristeći fotografije drugih osoba na "Fejsbuku", kreirao lažne naloge preko kojih je kontaktirao s prijateljima tih osoba i tražio da mu dopune telefonski račun kupovinom dopune ili SMS-om.\nMirna Miljanović, Foto D. Pozderović\n- Osumnjičeni je, korišćenjem javno dostupnih fotografija i informacija sa "Fejsbuka", kreirao naloge na imena tih sooba. U nameri pribavljanja protivpravne koristi preko aplikacije "Mesindžer" dovodio je u zabludu više fizičkih lica koja je naveo da izvrše kupovinu i slanje SMS dopuna na više telefonskih brojeva, verujući da tako pomažu svojim prijateljima - rekla je načelnica Odeljenja za odnose s javnošću MUP RS Mirna Miljanović.\nOna kaže da je osumnjičeni pribavljeni novac uplaćivao na račune za onlajn klađenje, kreirane kod više pravnih lica.\nTRAŽIO MANJE IZNOSE\nGRAĐANI koji su bili "preveslani" obično su dobijali poruke u kojima ih je prevarant molio za pomoć, odnosno tražio dopunu računa određenog telefonskog broja, uz objašnjenje da je u romingu i slično. Obećavao je i da će novac refundirati kada se vrati u zemlju. U porukama su tražili dopune u iznosima od dve do 50 KM, ali najčešće se radilo o malim iznosima.\n- Kada bi dopunio račun, osumnjičeni je vršio isplate novca s tih računa. Tim krivičnim delima pričinjena je materijalna šteta od oko 200.000 maraka - ističe Miljanovićeva.\nOna kaže da je u realizaciji akcije "Mreža" izvršen pretres prostorija koje je koristio osumnjičeni i tom prilikom pronađen je i oduzet veći broj dokaza.\n- Oduzeto je više mobilnih telefona, SIM kartica, nosača SIM kartica, kao i drugih predmeta - pojašnjava Miljanovićeva.\nInače, Pejić je zbog istih krivičnih dela hapšen i u februaru prošle godine zajedno sa Benjaminom Š. Tada im je na teret stavljeno da su, na identičan način, prevarili više građana za 83.000 KM.\nprevara Modriča Fejsbuk uhapšen Siniša Pejić


Na Bledu je u nedjelju počeo dvodnevni međunarodni Strateški forum, sedmi po redu, koji će se, između ostalog, baviti rješavanjem krize u eurozoni, kao i ulogom koju Evropa treba da ima u svijetu.\nNa forumu u organizaciji slovenačkog Ministarstva spoljnih poslova i Centra za evropsku perspektivu sa sjedištem u Sloveniji, učestvuje oko 300 zvaničnika, među kojima dva premijera i devet ministara inostranih poslova.\nPrema programu, skup počinje biznis forumom, koji će biti praćen panel diskusijom posvećenoj ulozi koju Evropa treba da usvoji u novom, multipolarnom svijetu, gdje su se centri moći i odlučivanja proširili na “nove zemlje i igrače”, navodi slovenačka agencija STA.\nGeneralni sekretar Organizacije za ekonomsku bezbjednost i saradnju (OECD) Anhel Guria izjavio je da će eurozona ostati stabilna uprkos trenutnoj krizi, uz ocjenu da bi Evropska centralna banka trebalo da učini više na obuzdavanju krize, jer postojeći finansijski instrumenti nisu dovoljni.\n“Vjerujem da niko (nijedna država članica Evropske unije) neće da napusti eurozonu”, ocijenio je generalni sekretar OECD-a mada je primijetio da je sistem doveden u pitanje i da bi Evropska centralna banka morala da uradi više na obuzdavanju krize, prenijela je agencija Reuters.\nOva banka bi trebalo da počne s programom neograničenog otkupa duga “što prije to bolje”, predložio je Guria na konferenciji za novinare na Bledu.\nPremijeri, ministri inostranih poslova, predstavnici vodećih međunarodnih organizacija i drugi visoki zvaničnici će, debatovati u preostalih pet panela o vremenu poslije krize, arapskoj revoluciji, potencijalnoj ulozi Kine u rješavanju krize u Evropi, Afganistanu poslije 2014. i izazovima Evropske unije u Jugoistočnoj Evropi.\nJanša još bez odluke o reformama\nDržava ima oko 511 miliona eura otvorenih dugova, što ukupno s potencijalno nadoknadivima iznosi više od 800 miliona eura.\nZavršen nacrt grčkog paketa štednje\nProgram vrijedan 11,5 milijardi eura potreban je za nastavak isplate međunarodne pomoći i čeka potvrdu stranaka.\nŠpanija bez Katalonije bi bila u još većim problemima, upravo zbog velike ekonomske zavisnosti ostatka države od te sjeveroistočne regije.


Daniel Serwer: Situacija nije obećavajuća\n15.10.2018 / 10:07 Politika - O budućem radu Predsjedništva BIH\nPrema do sada prebrojanim glasovima birača na općim izborima, sa sigurnošću možemo reći da u Predsjedništvo BiH ulaze Šefik Džaferović, Milorad Dodik i Željko Komšić, a koliko je to dobro, pokazat će vrijeme, kazao je za "Avaz" Daniel Serwer, profesor s Univerziteta "John Hopkins" u Washingtonu.\nDodao je da sva tri nova člana Predsjedništva BiH dolaze s veoma različitom pozadinom i uz potpuno drugačije priče koje se za njih vežu.\n- Naročito mislim na Komšića i Dodika. Novi član Predsjedništva iz reda srpskog naroda dolazi u najviši državni organ s idejom o nezavisnosti RS-a. A strašnije od te ideje jedino je što Dodik želi ovaj entitet da pretvori u marionetsku državu, koja bi se nalazila pod indirektnom kontrolom Rusije - pojasnio je Serwer.\nPrema njegovom mišljenju, takav scenarij izazvao bi katastrofalne posljedice, a naročito s obzirom na želje i ambicije BiH da nekad postane dio Evropske unije.\n- Za Džaferovića je u ovom trenutku vrlo teško nešto određeno reći, ali mislim da će on nastaviti politiku dosadašnjeg člana Predsjedništva iz reda bošnjačkog naroda Bakira Izetbegovića, jer je neupitna njihova povezanost - istaknuo je Serwer.\nGovoreći o načinu na koji bi Džaferović, Dodik i Komšić mogli zajednički funkcionirati, Serwer je istaknuo da nema velika očekivanja, ali da treba sačekati da "nas oni demantiraju".\n- Sve u svemu, mislim da situacija nije obećavajuća što se tiče budućeg rada Predsjedništva BiH - zaključio je Serwer.\n- Na pitanje da li očekujem krizu nakon implementacije rezultata općih izbora, vrlo je teško odgovoriti, posebno s obzirom na to da još nemamo potvrđene rezultate političkih stranaka. Ipak, formiranje parlamentarnih većina uvijek je upitan i težak proces - pojasnio je Serwer u izjavi za "Avaz".


CEDEM organizovao školu "Mladi i bezbjednost"\nCEDEM je 5/6. februara u hotelu Palas, u Petrovcu, organizovao školu "Mladi i bezbjednost" u okviru projekta “U susret savremenim bezbjednosnim izazovima: obrazovanje i participacija mladih”.\nCilj škole je bio da doprinese poboljšanju nivoa informisanosti i unaprjeđenju znanja mladih o ključnim aspektima bezbjednosti, uključujući demokratsku civilnu kontrolu, savremene bezbjednosne prijetnje, poput terorizma i religioznog ekstremizma, uređenje bezbjednosnog sistema na nacionalnom i svjetskom nivou, kao i odnosu između koncepta bezbjednosti i zaštite privatnosti i dostojanstva ličnosti.\nŠkoli je prisustvovalo 20 predstavnika/ca političkih partija, studenata/kinja i pripravnika/ca zaposlenih u državnim institucijama, dok su predavači bili Prof. dr Olivera Injac, mr Branka Mračević i g-din Aleksa Ivanović.\nOdržana fokus grupa sa predstavnicima Ombudsmana\nPredstavnici Centra za demokratiju i ljudska prava – CEDEM su sa zaposlenima u instituciji Ombudsmana, a u okviru projekta “Jačanje institucionalnih kapaciteta Ombudsmana za nadzor nad sektorom bezbjednosti” održali fokus grupu sa ciljem mapiranja ključnih prepreka i problema pri uspješnom vršenju nadzora nad institucijama sektora bezbjednosti.\nFokus grupi su prisustvovali zamjenici Zaštitnika ljudskih prava i sloboda, savjetnici i zaposleni u opštem i odjeljenju za zaštitu od diskriminacije.\nProjekat je nastao sa ciljem da doprinese jačanju vladavine prava i ljudskih prava u sektoru bezbjednosti, sa posebnim osvrtom na osnaživanje institucionalnih kapaciteta Ombudsmana pri vršenju nadzora nad sektorom bezbjednosti. Projekat se realizuje u saradnji sa Institucijom Ombudsmana, a uz podršku Ambasade Savezne Republike Njemačke u Crnoj Gori.\nJačanje institucionalnih kapaciteta Ombudsmana za nadzor nad sektorom bezbjednosti\nProjekat “Jačanje institucionalnih kapaciteta Ombudsmana u Crnoj Gori za nadzor nad sektorom bezbjednosti” je nastao sa ciljem da doprinese jačanju vladavine prava i ljudskih prava u sektoru bezbjednosti, sa posebnim osvrtom na osnaživanje institucionalnih kapaciteta Ombudsmana pri vršenju nadzora nad sektorom bezbjednosti. Projekat se realizuje u saradnji sa Institucijom Ombudsmana, a uz podršku Ambasade Savezne Republike Njemačke u Crnoj Gori.\nKljučne aktivnosti projekta obuhvataju: potpisivanje Memoranduma o saradnji između CEDEM-a i Ombudsmana, inicijalne sastanke sa predstavnicima svih relevantnih institucija sektora bezbjednosti (MUP, MO, ANB, MP, Vojska), sprovođenje fokus grupe sa zaposlenima Ombudsmana kojom bi se mapirali ključni problema i na osnovu Procjene potreba organizovali treninzi za osposobljavanje zaposlenih pri vršenju istraživanja i nadzora nad bilo kojom vrstom zloupotreba. Dodatno, Projektom je predviđeno pisanje dvije analize: i) Analiza internih regulativa u Policiji i Vojsci, ii) Komparativa analiza različitih modela Ombudsmana i načina na koji oni vrše nadzor nad sektorom bezbjednosti. U završnici, biće organizovana konferencija na kojoj će biti prezentovani rezultati projekta.\nUkupna vrijednost projekta: 34.600,00 EUR.\nCEDEM organizovao obuke za pripadnike granične policije u okviru projekta: Jačanje crnogorskog sistema azila i upravljanja migracijama\nCentar za demokratiju i ljudska prava (CEDEM) je u Budvi organizovao obuke za pripadnike granične policije u okviru projekta Jačanje crnogorskog sistema azila i upravljanja migracijama, a koji ima za cilj da doprinese razvoju politika i kapaciteta za upravljanje mješovitim migracijama u Crnoj Gori.\nObuke su imale za cilj da doprinesu jačanju kapaciteta predstavnika državnih organa da postupaju u slučajevima azila i iregularnih migracija, u skladu sa usvojenim politikama i međunarodnim standardima u datoj oblasti.\nProjekat se realizuje uz podršku Fondacije braće Rokfeler.\nCEDEM organizovao drugi trening u okviru projekta: Jačanje crnogorskog sistema azila i upravljanja migracijama\nCentar za demokratiju i ljudska prava (CEDEM) je organizovao drugi trening u okviru projekta Jačanje crnogorskog sistema azila i upravljanja migracijama koji ima za cilj da doprinese razvoju politika upravljanja mješovitim migracijama u Crnoj Gori i afirmiše veće učešće nevladinih organizacija i medija u donošenju i primjeni ovih politika.\nTrening se održao 12. i 13. maja 2017. godine u Budvi, a istom je prisustvovalo 14 polaznika/ca, predstavnika/ca NVO sektora.\nPredavači na treningu su bili predstavnici/e NVO Vaša prava iz Sarajeva i Grupe 484 iz Beograda.\nCEDEM na konferenciji: Budućnost evropskog sistema azila i migracija\nCEDEM objavio Vodič kroz službe bezbjednosti\nCEDEM organizovao školu "Povećavanje informisanosti i znanja mladih o sektoru bezbjednosti"\nRadionica: „Jačanje kapaciteta predstavnika/ca institucija, medija i nevladinih organizacija za djelovanje u oblasti borbe protiv trgovine ljudima”


Srbija na granici zamke srednjeg dohotka – pouke od najrazvijenijih privreda | Talas.rs\nKad čitate prorežimske medije, steći ćete utisak ili da je ekonomsko stanje sjajno ili da će nam vrlo brzo biti bolje jer već godinama imamo visoke stope ekonomskog rasta. Visoke stope ekonomskog rasta nisu, međutim, opšte pravilo i ako ih beležimo danas ne mora da znači da će tako biti i sutra. Jedan od razloga za tako nešto jeste i pojava koja se određuje kao zamka srednjeg dohotka (middle income trap).\nPre 20-ak godina uvidelo se da postoji niz zemalja koje su nakon Drugog svetskog rata uspele da se sa nivoa niskog dohotka popnu do srednjeg dohotka (mereno u odnosu na razvijene zemlje). Ali samo je šačica njih nakon toga uspela da se popne još više i dostigne visok nivo dohotka.\nOd 101 zemlje koje su 1960. bile na srednjem nivou dohotka, samo njih 13 uspelo je da do 2008. stigne u grupu zemalja sa visokim dohotkom. Ova pojava da veliki broj zemalja ne može da se probije iznad granice pomenutog nivoa razvoja, već kada ga dostigne, jeste zamka srednjeg dohotka.\nPrelazak u kategoriju zemalja sa visokim dohotkom poprečen je barijerama koje mnoge države uopšte ne prepoznaju. U čemu se ogleda glavni izazov sa ovim barijerama odnosno sa zamkom srednjeg dohotka?\nNedostatak tehnoloških promena kao jedan od razloga prekida napretka\nNa nižem nivou dohotka, rast privrede nastaje prvenstveno kroz fizičke investicije koje koriste nedovoljno iskorišćene resurse i koje povećavaju produktivnost primenom već postojeće tehnologije. Elektrifikacija i korišćenje struje i aparata u industrijskoj proizvodnji nakon Drugog svetskog rata u privredi Jugoslavije jeste takav primer korišćenja već postojećih tehnologija.\nU ovim fazama ekonomskog rasta razvoj može biti veoma brz jer postoje veliki resursi koji nisu iskorišćeni: produktivnost značajno raste kada mase radnika iz prvenstveno naturalne poljoprivredne proizvodnje pređu da rade u fabrike, pa se tokom tih godina beleži visok ekonomski rast.\nProblem, međutim, nastaje onda kada se radna snaga iscrpi, drugim rečima kada se sela isprazne pa nema ko više da dolazi u rad. Smanjenje ponude rada podiže nadnice i stare radnointenzivne industrije više nisu isplative pa se zaustavlja njihov dalji razvoj. Ako se nisu stvorili uslovi za razvoj drugih novih industrija, privreda ostaje zakucana na datom nivou. Stope ekonomskog rasta se smanjuju i postaju po nekoliko puta niže nego ranije.\nNasuprot tome, zemlje sa visokim dohotkom već koriste najbolje dostupne tehnologije u proizvodnji. Njihov razvoj bazira se na tehnološkim promenama i inovacijama. Naravno, mnogo je teže pronaći nove tehnologije umesto primeniti one koje su već razvijene i koje se koriste, pa su zato i stope rasta u razvijenim zemljama po pravilu niske, mnogo niže nego u zemljama sa niskim ili srednjim dohotkom.\nDa li se Srbija približava zamci srednjeg dohotka?\nUsporavanje ekonomskog rasta usled zamke srednjeg dohotak ne dolazi odjednom, već je to postepeni proces – dakle, ne dolazi do situacije u kojoj jedne godine imamo visoku stopu ekonomskog rasta, a naredne je on nizak. Umesto toga, stope rasta se postepeno smanjuju. Sa početnih, na primer, 5% spuštaju se na 4%, 3% i niže. To ne znači da privreda neće i dalje moći da se razvija, ali će ona prestati da sustiže razvijene zemlje jer će i one nastaviti sa razvojem, makar i sa usporenijim stopama.\nEmpirijska istraživanja (Eichengreen, Park, Shin, 2011) pokazuju da se efekti zamke srednjeg dohotka počinju primećivati kod zemalja koje imaju učešće zaposlenosti u industriji od 23%, ili kod zemalja koje imaju nivo dohotka od preko 16.700 USD PPP iz 2005. godine. Ako se ovo uzme kao relevantan prag, ispada da smo na korak do ulaska u ovaj problem: broj zaposlenih u prerađivačkoj industriji u Srbiji je tokom 2020. bio 476.000 što čini 22% ukupno zaposlenih u zemlji; a ovaj prag prelazimo ako u ovaj broj ubrojimo i zaposlene u sektoru rudarstva i proizvodnji električne energije što su grane usko povezane sa industrijom. Takođe, tokom 2020. BDP per capita iznosio je oko 14.000 USD u međunarodnim dolarima iz 2005, što je prilično blizu drugom pragu. Drugim rečima, još nismo ušli u ovu zamku, ali izgleda da smo se tome prilično približili i da će nam vrlo uskoro i ovo predstavljati problem.\nNažalost, ovde nema lakog i univerzalnog recepta kojeg možemo brzo da primenimo i da njime rešimo nastupajuće probleme. Iako se dosta polaže na postojanje industrijske politike kao mehanizma koji može da pomogne u tome, time što će država da podstakne industrije koje imaju komparativnu prednost različitim instrumentima kao što su poreske olakšice ili subvencije (od tvrdih instrumenata), ili kreiranje tehnoloških klastera i naučno-istraživačkih parkova (od mekih instrumenata ovakve politike), ovde leži dosta problema.\nPrvi jeste taj što se državna administracija retko kada pokazala kao neko ko može da identifikuje ovakve propulzivne industrijske grane i onda da im pomogne na adekvatan način. Na svaki primer Japana, Koreje i Tajvana za koje važi da su imale uspešne industrijske politike, dolaze istovetni primera zemalja koje su ovakvom politikom otišle u ekonomsku propast, od Argentina, Brazila, Južne Afrike do Indije, ali i zemlje koje su uspele da se razviju bez primene industrijske politike, kao što su Hong Kong ili Singapur.\nTakođe, među samim zagovornicima industrijske politike vladaju sporovi da li ona treba da se bavi samo industrijama u kojima postoje otkrivene komparativne prednosti ili treba da ide i više od toga, da otkriva nove grane u kojima će se ovakve prednosti tek javiti.\nDakle, industrijska politika može ali i ne mora da pomogne u prevazilaženju ovog problema. Šta nam još stoji na raspolaganju? Jedno empirijsko istraživanje (Lee, 2018) objašnjava da su upravo oni faktori koji imaju i veliki uticaj na pojavu visokih stopa ekonomskog rasta, a to su: demografska struktura, ljudski kapital, nivo investicija, međunarodna trgovina i kvalitet institucija. A to su sve oblasti u kojima Srbija nažalost loše stoji. Što se tiče institucija, imamo veoma visoku stopu korupcije i ona nije odvojena od države već njen sastavni deo; korupcija je centralizovana i ona ne zavisi od volje činovnika koji je primenjuje nego od visokopozicioniranih državnih službenika i političara koji su sastavni deo ovakvog sistema a ne njegova aberacija.\nKapaciteti državne administracije prilično su slabi, a zapošljavanje i kasnije napredovanje u sistemu ne zavisi samo od znanja, veština i zalaganja pojedinačnog zaposlenog lica, već i njegovih neformalnih veza u okviru klijentelističkih mreža. Sa ovim ide i niska pravna uređenost, visoka neizvesnost poslovanja jer se zakoni relativno često menjaju, a njihova primena nije konzistentna.\nNivo investicija u zemlji je nizak, a najviše podbacuju domaće privatne investicije koje su otprilike na polovini iznosa u uspešnijim zemljama u tranziciji. U međunarodnoj trgovini, najveći deo izvoza ali i industrijske proizvodnje, čine proizvodi sa niskim nivoom dodate vrednosti, dok tek oko 5% industrijske proizvodnje u zemlji čine sektori visoke tehnologije.\nŠto se demografske strukture tiče, nizak nivo fertilitet znači smanjivanje radne snage kako se starije generacije budu povlačile sa tržišta rada, a nove generacije na njega uključivale. Na ovo se nakalemila i visoka stopa emigracije, uglavnom mladih, što još ubrzava ove procese. Ljudski kapital u Srbiji predstavlja još jedan problem – iako je broj studenata i diplomaca u mlađim generacijama blizu proseka zemalja CIE koje su u EU, važno pitanje jeste kvalitet studijskih programa i njihova povezanost sa tržištem rada. Možda još važnije jeste pitanje kompetencija na nižim nivoima obrazovanja: gotovo 40% đaka u Srbiji ne može da dostigne nivo II na PISA testiranju, pa se smatraju funkcionalno nepismenima.\nNajveći problem jeste guranje glave u pesak\nMožda najveću prepreku predstavlja to što se ovi problemi već godinama ne prepoznaju, već se guraju pod tepih. Velika nada se usmerava ka stranim investicijama, jer one donose i nove tehnologije pored samog kapitala i novih radnih mesta. Ali najveći deo ovih investicija odlazi u radnointenzivne sektore sa niskom dodatom vrednošću – i privlače se subvencijama ili poreskim olakšicama. Razumljivo je da će u zemljama sa niskim zaradama investicije prvenstveno ići u radnointenzivne delatnosti, ali je onda prilično loša ideja još takve investicije koje bi same došle još i privlačiti na takav način. SDI će u nekom trenutku presušiti: nadnice će porasti toliko da se ne isplati investirati u takve sektore više u Srbiji, premda će plate i dalje biti niske u evropskim okvirima.\nSa druge strane, reforme poslovnog okruženja koje bi trebalo da ohrabre nove investicije u tehnološki zahtevne sektore se ili ne sprovode, ili se to radi polovično, onoliko koliko zapravo neće previše poremetiti snagu uticajnih društvenih grupa koje podržavaju vlast. Naravno, ovakve kozmetičke promene, ukoliko ih i ima, neće previše promeniti stvari.\nKada se pogledaju velike sistemske reforme od 2012. do danas tu se izdvajaju samo fleksibilizacija radnog zakonodavstva, olakšavanje procesa izdavanja građevinskih dozvola i povećanje dostupnosti elektronskih usluga; što je sve prilično mršavo za gotovo deceniju upravljanja trenutne političke koalicije. Sa takvim pristupom prilično je jasno da zamku srednjeg dohotka očekujemo spremno baš onoliko koliko je i EPS ove zime dočekao sneg. Shodno tome će nam i rezultati biti slični njihovim.\nPlodovi reforme i pragmatizma – uticaj današnje Poljske\nTAGS: ekonomsko stanje EPS prorežimski mediji zamka srednjeg dohotka


Dok Haris uživa sa novom devojkom, Rada očajna zbog gubitka bebe! Slike koje teraju suze na oči... - AKTUELNO\nDok Haris uživa sa novom devojkom, Rada očajna zbog gubitka bebe! Slike koje teraju suze na oči...\nRadu Manojlović naša ekipa uslikala je ispred jedne privatne klinike u Beogradu, u vidno potresenom stanju.\nNakon što je Rada Manojlović saznala da je njen dečko Haris Berković vara imala je i razloga za radovanje, ali, na žalost, to nije dugo potrajalo... Samo nekoliko\nIzašla sa Farme, pa odmah ušla u Parove\nAndrija Milošević prikopčan na inhalator!\nSTRAVA I UŽAS KOD BAČKE PALANKE: Silovao\ndana nakon vesti da je trudna, pevačica je zbog depresije i lošeg psihičkog stanja imala spontani pobačaj.\nKako smo ekskluzivno objavili pre nekoliko dana, Harisa smo uslikali u jednom prestoničkom restoranu sa novom devojkom kako uživa na obali Save, čime su potvrđene priče da je Rada raskinula trogodišnju vezu sa pobednikom Zvezda Granda upravo iz ovog razloga.\nTragom informacija da je Rada u blaogoslovenom stanju, paparaco Telegrafa je uslikao Radu ispred jedne privatne klinike, ali već tada pevačica je saznala tužne vesti.\n"Rada je nakon što je saznala da je Haris vara odlučila da raskine sa njim. Međutim, nekoliko dana nakon što su prekinuli svaki kontakt, saznala je da je trudna. Iako se trudila da prvi dani trudnoće prođu što lakše zbog stresa i napete situacije, imala je spontani pobačaj " govori izvor Telegrafa. On na to još dodaje:\n"Rada odlazi na kontrole kako bi bila sigurana da je sve u redu, jer želi što pre da se ostvari kao majka. I dalje je u depresiji jer su se pojavile i Harisove slike sa novom devojkom, pa joj je sada još teže" govori ovaj izvor na kraju.\nSela je u svoj automobil i uputila se ka kući....


RIK: Zahtev SDA nije u skladu sa zakonom - Radio Sto Plus\nRIK: Zahtev SDA nije u skladu sa zakonom\nRepublička izborna komisija (RIK) ima razumevanja za zahteve Stranke demokratske akcije (SDA) Sulejmana Ugljanina, ali zakon ne predviđa mogućnost proširenog sastava biračkih odbora na izborima za savete nacionalnih manjina, rekao je danas sekretar RIK Veljko Odalović. „Zakon je postavio ograničenje. Postoji samo redovan sastav...\nRepublička izborna komisija (RIK) ima razumevanja za zahteve Stranke demokratske akcije (SDA) Sulejmana Ugljanina, ali zakon ne predviđa mogućnost proširenog sastava biračkih odbora na izborima za savete nacionalnih manjina, rekao je danas sekretar RIK Veljko Odalović.\n„Zakon je postavio ograničenje. Postoji samo redovan sastav biračkih odbora, a predstavnici lista mogu da nadgledaju kompletan izborni proces praktično od otvaranja biračkih mesta do zatvaranja, odnosno utvrđivanja rezultata“, kazao je Odalović na sednici RIK.\nOn je dodao da predstavnici lista koje učestvuju na izborima za nacionalne savete, primedbe mogu u formi prigovora da upute RIK-u.\n„Obezbeđen je taj mehanizam zaštite, ali mi mimo zakona nismo mogli da izađemo jer bi ugrozili regularnost izbora“, kazao je Odalović.\nPoslanička grupa SDA-Partija za demokratsko delovanje u Skupštini Srbije tražila je da se na izbore za nacionalne savete 26. oktobra primene ista pravila kao i na parlamentranim izborima i omogući predstavnicima proglašenih izbornih lista učešće u proširenom sastavu biračkog odbora.\nU pisanom odgovoru na taj zahtev RIK je ocenio da su neprimerene tvrdnje o neravnopravnosti učesnika na predstojećim izborima za savete nacionalnih manjina.\nRIK je naveo da je Zakonom o nacionalnim savetima nacionalnih manjina u potpunosti regulisan sastav biračkih odbora koje čine predsednik, četiri člana i njihovi zamenici, a da uvođenje proširenog sastava biračkih odbora ne bi bilo u skladu sa zakonom.\nU biracke odbore, kako je naveo RIK u odgovoru, imenuju se zaposleni u javnom sektoru, a propisano je da prilikom predlaganja predsednika i članova biračkih odbora i njihovih zamenika prednost treba dati upisanim u posebne biračke spiskove nacionalnih manjina.\nRIK je ocenio i da je zahtev da se obezbedi zastupljenost perdstavnika proglašenih lista praktično nesprovodiv s obzirom da se istovremeno na celoj teritoriji Srbije sprovode izbori za 17 nacionalnih saveta nacionalnih manjina.\nKako se navodi, RIK je detaljno uredio pravo predlagača izbornih lista da ovlaste lica koja će pratiti kako rad te komisije, tako i biračkih odbora.\nRIK je na današnjoj sednici proglasio još dve liste za učešće na izborima za nacionalne savete nacionalnih manjina.\nProglašene su liste „Gerhard“ podunavske Švabe – zajedno, Anton Bek za neposredne izbore za članove saveta nemačke nacionalne manjine, i Nezavisni Rumuni Srbije – dr Dorinel Stan za neposredne izbore za članove saveta rumunske nacionalne manjine.\nPO Zakonu o nacionalnim savetima nacionalnih manjina, RIK je vrhovni organ za sprovođenje izbora za te savete.


Vrhunska Nova godina u restoranu Perla - City Magazin\nVrhunska Nova godina u restoranu Perla\nrestoran perla nova godina 2022\nI ove godine očekuje vas vrhunska Nova godina u restoranu Perla koja vas ni ovoga puta neće ostaviti ravnodušnim. Jedan od najlepših restorana u Beogradu sa ponovom predstavlja svoje novogodišnje veče koje već godinama unazad oduševljava sve goste.\nSvaki put traži se karta više, i to zahvaljujući prelepom ambijentu i vrhunskoj organizaciji koja je iz godine u godinu sve profesionalnija i bolja.\nNOVA GODINA RESTORAN PERLA 2022\nNova godina restoran Perla 2022 je prilika da uživate u novogodišnjoj večeri sa vašim prijateljima ili partnerom u ekskluzivnom ambijentu i u magičnim trenucima koje će vam restoran Perla obezbediti. Na Novom Beogradu nalazi se restoran Perla i to daleko od gradske gužve, što predstavlja psoeban ugođaj u novogodišnjoj noći.\nOčekujte pravi spektakl ispraćen najatraktivnijim imenima sa muzičke scene koji će vas kvalitetno zabavljati tokom cele večeri uz najveće domaće hitove.\nIsto tako, ne smemo izostaviti činjenicu da restoran Perla uz atraktivnu cenu karte nudi kompletnu svečanu i preukusnu večeru, kao i bogatu ponudu domaćih pića u neograničenim količinama.\nLuskuz i sofisticirani stil restorana potpuno će vas oduševiti kao i magična dekoracija koja će doprineti da provod bude zaista magičan i nezaboravan. Ukoliko ste zamišljali da vaša Nova godina ovog puta bude proslavljena sa stilom, restoran Perla je pravi odabir za vas i vaše najdraže.\nPrethodni tekstVending aparati Srbija\nSledeći tekstNovogodišnja noć u restoranu Zlatnik hall


Putari Nibensa ponovo protestuju ispred Vlade Srbije\n24/10/2011 | 12:31\nZaposleni u preduzećima za puteve “Nibens grupe” ponovo su danas započeli protest ispred Vlade Srbije u Beogradu pošto im nije uplaćeno ranije obećanih 200 miliona dinara za jednomesečnu platu i nabavku energenata.\nPredsednik sindikata predezeća za puteve (PZP) “Beograd” Milan Jovanović je rekao za Tanjug da će se danas okupiti više radnika ispred vlade nego prethodnih dana, navodeći da će ih biti oko 800.\nPredstavnike prezaduženih PZP “Beograd, Niš, “Kragujevac”, Vojvodinaput-Bačkaput” i “Vranje” trebalo bi danas da prime državni sekretari u Ministarstvu za infrastrukturu i energetiku Jovica Zarkula i Rajko Perić, rekao je Jovanović.\nPutari Nibensa nisu dobili novac za jednomesečnu platu i nabavku energenata potrebnih za rad tih firmi, shodno dogovoru premijera Srbije Mirka Cvetkovića i ministra infrastrukture Milutina Mrkonjića u sredu, kazao je Jovanović.\nOn je rekao da ta PZP neće moći da čiste sneg i održavaju puteve tokom zime ukoliko što pre ne budu dobili novac.\nPo Jovanoviću, „Nibens grupa” zimi održava oko 30 odsto putne mreže u Srbiji.\nPutari tvrde da je AIK banka, najveći finansijski poverilac „Nibens grupe”, potpisala saglasnost da prezaduženim PZP bude uplaćeno oko 200 miliona dinara, ali da garanciju za to treba da obezbedi generalni direktor “Puteva Srbije”, koji, pak, traži odobrenje Upravnog odbora tog javnog preduzeća.\nUz to, AIK banka traži da joj taj novac bude vraćen do kraja ove godine.\n“Elektrovojvodina” deli štedljive sijalice\nMrkonjić pozvao crnomorske partnere na veću saradnju


Opštinski Štab za vanredne situacije obavještava građane da će u četvrtak 22. avgusta, u vremenu od 09.00 do 11.00 časova, pripadnici Republičke uprave civilne zaštite – Sektor za deminiranje izvršiće uklanjanje neeksplodiranih ubojnih sredstva - šest avio- bombi SD 70 (težine 70 kg zaostale iz Drugog svjetskog rata) iz korita rijeke Sane u Novom Gradu - lokacija ispod željezničkog mosta.\nObavještavaju mještane naselja Urije i Buljuk:\nda je izdata naredba o privremenom udaljavanju (evakuaciji) stanovništva u poluprečniku od 100 metara od željezničkog mosta na Sani, što se odnosi na dio Ulice Meše Selimovića i dio Ulice Banjalučke,\nda je zabranjeno kretanje i boravak stanovništva na otvorenom prostoru, u vremenu od 09.00 do 11.00 časova, u dijelovima naselja, Urije i Buljuk u poluprečniku od 200 m od mosta na rijeci Sani, i to u dijelu Ulice Meše Selimovića i dijelu Ulice Banjalučke,\nda je u zoni poluprečnika od 800 m od mosta na Sani, zabranjen saobraćaj vodenim putem u vremenu od 09.00 do 11.00 časova.\nda će u zoni poluprečnika od 500 m od željezničkog mosta na Sani biti izvršeno upozoravanje stanovništva o aktivnostima koje se provode,\nda su građani dužni da prije napuštanja objekata izvrše otvaranje svih zastakljenih površina.\nPozivaju stanovnike ovih naselja da sarađuje sa organima javnog reda i drugim službama zaštite i spasavanja – pridržavajući se njihovih uputstava.\nPočetak i završetak akcije neutralizacije ESZR (eksplozivnih sredstava zaostalih iz rata), biće označen zvučnim signalima – sirenom za uzbunjivanje iz Opštinskog centra za obavještavanje, kao i preko sredstava informisanja.\nMole građane da se pridržavaju naznačenih mjera radi izbjegavanja mogućih bezbjednosnih rizika.


Dragan Petrović Pele: Ovde izoluju svakoga ko misli svojom glavom - Nedeljnik\nDragan Petrović Pele: Ovde izoluju svakoga ko misli svojom glavom\n"Nekada su obavezno filmski reditelji išli u pozorišta, a danas veoma mali broj reditelja uopšte ulazi u pozorište", istakao je Pele. Moralne vrednosti su se promenile, a društvo sve dublje pada, rekao je i dodao da se mi nismo pripremili za ovu epohu\n"Ako je neko individualac, kod nas ga vrlo često izoluju, zbog toga što on misli svojom glavom, a to nije zadato. To ne zadaje politika, već zadaje većina", rekao je u razgovoru za Blic glumac Dragan Petrović Pele koji se vraća na male ekrane u ulozi psihijatra u seriji "Senke nad Balkanom" Dragana Bjelogrlića čije emitovanje počinje 21. oktobra na RTS.\nNa pitanje da li je Bjela, sa kojim je sarađivao mnogo puta, bolji glumac ili reditelj, glumac je rekao da je Bjelogrlić odličan glumac zato što je dobar reditelj i obrnuto, da je dobar reditelj zato što je dobar glumac.\n"Ne može to jedno bez drugog. S njim sam studirao u istoj klasi, a i prijatelji smo. Glumcu je jako bitno kada ima poverenja u reditelja", istakao je Pele.\nOn je dodao da smo u poslednje vreme malo posustali u pokušajima da uradimo kvalitetne serije.\n"Setite se serije 'Kuda idu divlje svinje', koja je bila jedna zaista dinamična, zanimljiva i žanrovski određena serija. Meni se čini da smo posustali i prepustili se nekoj letargiji, kao da ne gledamo inostrane serije, a nikada ih više nije bilo nego danas", rekao je glumac. "Naravno, mi se uvek vadimo na novac i da nema dovoljno sredstava. Tu ima i dobrih scenarija, ali mnogo je više loših."\nOn je dodao i da realizacija jednog ovakvog projekta kao što su "Senke nad Balkanom" nije nimalo laka.\n"Ako hoćete ozbiljno da se bavite time, morate da uložite veliki napor i da budete vredni. Bez toga nema rezultata i opravdanja."\nUloge, kako je rekao, ne odbija, jer je to "sudbina glumca", pogotovo danas kada mlađi reditelji ne gledaju glumce u pozorište, već ih biraju na osnovu vizuelnog identiteta.\n"Nekada su obavezno filmski reditelji išli u pozorišta, a danas veoma mali broj reditelja uopšte ulazi u pozorište", istakao je Pele. Moralne vrednosti su se promenile, a društvo sve dublje pada, rekao je i dodao da se mi nismo pripremili za ovu epohu.\n"Bavili smo se nekim trivijalnim, banalnim, efemernim stvarima, a nismo se bavili suštinom, odnosno sobom. Da smo se malo više bavili sobom, a ne drugima, došli bismo i do toga koliko je epoha štetna za čoveka, za individuu", rekao je glumac.


ZA SUTRA ZAKAZANA SJEDNICA SKUPŠTINE OPŠTINE PO HITNOM POSTUPKU – Radio Herceg Novi\n13. Decembar, 2019 2:40 am\nHomeDruštvoZA SUTRA ZAKAZANA SJEDNICA SKUPŠTINE OPŠTINE PO HITNOM POSTUPKU\nprije 9 mjeseci nema komentaraOpština Herceg NoviSjednica Skupštine Opštine\nZa sutra u 13 sati zakazana je druga sjednica po hitnom postupku Skupštine opštine Herceg Novi u velikoj sali Opštine. Na dnevnom redu je jedna tačka, Predlog Odluke o davanju saglasnosti na zaključenje Aneksa br.7 Ugovora o građenju iz jula 2012. godine, odnosno poravnanje između Opštine Herceg Novi i turske kompanije Ćeltikćoglu koja je gradila kolektor.\nRazlozi za donošenje ove odluke sadržani su u potrebi da se završi započeti Projekat Faze III na izgradnji vodovodne i kanalizacione mreže Jadranska obala u opštini Herceg Novi i regulišu međusobne obaveze.\nU skladu sa Ugovorom Projekat Faze III na izgradnji vodovodne i kanalizacione mreže Jadranska obala – Herceg Novi je trebao biti završen do 14. februara 2014.godine. Kako nije došlo do realizacije Ugovora ,ugovorne strane su u periodu od 12.februara 2016. do 14. februara 2019. godine podnijele više međusobnih odštetnih zahtjeva .\nU cilju poravnanja zahjeva naručioca radova i izvođača, ugovorne strane zaljučenjem Anexa 7 Ugovora o građenju namjeravaju da konačno i potpuno riješe međusobna potraživanja bez pokretanja postupka pred Komisijom za rješavanje sporova ili arbitražom jer bi tako došlo do prolongiranja završetka projekta i znatno većih troškova.\nUgovorne strane su saglasne da međusobne odnose regulišu na način što će naručilac radova uplatiti izvođaču dodatni iznos od 2.300.000,00 eura bez PDV-a kao cjelokupnu finalnu sumu na ime namirenja svih izvođačevih odštetnih zahtjeva, najkasnije do 10. aprila 2019.godine. Obaveza izvođača radova je da radove nastavi u roku ne dužem od tri dana od dana uplate naručioca radova ,kao i da završi sve radove u roku od 60 kalendarskih dana od dana uplate naručioca radova.\nTagovi:Opština Herceg NoviSjednica Skupštine Opštine


Tramp: SAD u potpunosti uz Veliku Britaniju, a Rusija da pruži odgovore\nIzvor: Vostok.rs, 13.Mar.2018, 22:57\nAmerički predsednik Donald Tramp izjavio je danas u telefonskom razgovoru sa britanskom premijerkom Terezom Mej da su SAD u potpunosti uz Veliku Britaniju u slučaju trovanja bivšeg ruskog obaveštajca Sergeja Skripalja i njegove ćerke u Engleskoj.\n„Predsednik Tramp je rekao da su SAD u potpunosti uz Veliku Britaniju i složio se da ruska vlada mora da pruži nedvosmislene odgovore o tome kako je došlo do korišćenja nervnog agensa“, saopštio je portparol Mejove.\nU saopštenju Bele kuće navodi se da je američki predsednik izjavio da su Sjedinjene Američke Države solidarne sa svojim najbližim saradnikom i spremne da pruže svu pomoć Velikoj Britanij u ovoj istrazi.\nNemačka kancelarka Angela Merkel takođe je razgovarala sa britanskom premijerkom i saopštila da Rusija mora da pruži „brze odgovore na legitimna pitanja koja je postavila britanska vlada“ u vezi sa trovanjem Skripalja i njegove ćerke.\n„Kancelarka je oštro osudila ovaj napad i naglasila da se vrlo ozbiljno odnosi prema oceni britanske vlade o odgovornosti Rusije za napad. Rusija mora hitno da odgovori na legitimna pitanja britanske vlade i u što skorije vreme otkrije odgovarajući program o hemijskom oružju pred Organizacijom za zabranu hemijskog oružja“, navodi se u saopštenju nemačke vlade.\n„Premijerka je obavestila (Merkelovu) da je vlada došla do zaključka da je odgovornost Rusije za napad na Sergeja i Juliju Skripalj veoma verovatna. Oni (strane) su razmatrale agresivno ponašanje Rusije i dogovorile se da je važno da saveznici postupaju usklađeno. Kancelarka Merkel osudila je napad i rekla da je na strani Velike Britanije“, ističe se u saopštenju pres-službe Vlade Velike Britanije.\nIzvor: Danas, 14.Mar.2018, 01:45\nAmerički predsednik Donald Tramp u telefonskom razgovoru sa britanskom premijerkom Terezom Mej rekao je da su SAD u potpunosti uz Veliku Britaniju u slučaju trovanja bivšeg ruskog obaveštajca Sergeja Skripalja i njegove ćerke Julije u Solsberiju. Članak Tramp i Merkelova: Rusija da pruži odgovore...


Žitelji niškog naselja tražili policijsku zaštitu, policija pojačala patrole\nBeta 4. maja 2017. 09:50\nOko 200 stanovnika iz naselja Stočni trg i vlasnici 17 firmi koje rade u tom delu Niša potpisali su peticiju tražeći pomoć i stalnu policijsku zaštitu nakon niza incidenata i nemilih dogadjaja u tom naselju.\nGradjani su počeli da potpisiju peticiju nakon što je sredinom prošlog meseca grupa maloletnika pretukla tri deteta koja su se vraćala sa košarkaškog terena, a pre toga i policajca koji je bio na dužnosti.\nUznemirenje gradjana izazvale su i pljačke automobila koji su putujući ka obližnjem prigradskom naselju Medoševcu morali da prodju kroz taj deo Niša.\nU Policijskoj upravi u Nišu potvrdili su za Betu da su im gradjani uputili peticiju i istakli da je policija još početkom ove godine pojačala rad sektorskih policajaca i da svakodnevno patrolira u tom delu grada.\n„Pojačane mere i radnje koje je policija preduzela dovele su do toga da su od početka godine identifikovane 22 osobe osumnjičene za kradje i teške kradje, od kojih je 11 maloletnika“, istakali su u Policijskoj upravi u Nišu.\nU policiji su podsetili da je aprila uhapšen I. I. (20), koji se sumnjiči da je tokom ove godine organizovao grupu maloletnika sa kojima je presretao vozače automobila na uglu ulica Šumadijske i Ivana Milutinovića i pljačkao ih.\n„Hapšenjem osumnjičenog i pronalaskom maloletnika rasvetljeno je sedam krivičnih dela kradja i teških kradja na naročito opasan i drzak način u ulicama Ivana Milutinovića, Šumadijskoj prema naselju Medoševac i Ulici Koste Abraševića“, naglasili su u policiji.\nU policiji su takodje podsetili da je tokom aprila identifikovano i pronadjeno deset osoba osumnjičenih da su napali maloletnike, kao i šesnaestogodišnjak koji se sumnjiči da je napao policajca koji je bio na dužnosti.\nPrema navodima policije, tokom prošle godine u pomenutom delu grada rasvetljeno je 75 odsto kradja i teških kradja.


Sindikat: O budućnosti Fijatovih radnika u Kragujevcu još se pregovara | Nova Ekonomija\nSindikat: O budućnosti Fijatovih radnika u Kragujevcu još se pregovara\nFoto: Nova ekonomija/Katarina Baletić\nOdziv radnika Fijatove fabrike automobila u Kragujevcu na ponudu poslodavca da rade u inostranstvu biće mali, kaže za Novu ekonomiju predstavnik sindikata Nezavisnost u toj kompaniji Zoran Stanić. Prema njegovim rečima, ni otpremnine koje će biti ponuđene onim radnicima, koji se odluče da odu na biro rada, neće biti velike.\nIpak, kako nam je Stanić rekao, o svemu tome se i dalje pregovara sa poslodavcem i sa državom koja je suvlasnik fabrike.\n"Mi predstavnici svih sindikata smo imali sastanak u Ministarstvu rada sa ministarkom i sa poslodavcem. Međutim, za to vreme u Kragujevcu se skupilo više od 1.000 radnika, to je nekih 75 odsto radnika koji su išli i do opštine. Nisam upoznat sa tim šta su oni tražili, ali je činjenica da ne postoji neobaveštenost kod radnika", objašnjava Stanić za naš portal.\nOn je naveo da je poslodavac ponudio radnicima koji žele da odu u isnotranstvo na dve godine dok u Srbiju ne dođe "famozni električni model", da rade za "pristojne plate".\nKRAJ PROIZVODNJE FIJATA 500L U KRAGUJEVCU\nMeđutim, kako dodaje, "sa jedne strane cifra nije loša, dok sa druge ima hiljadu drugih problema koji sprečavaju radnike da idu u van zemlje".\nDruga opcija je da se ide na Zavod za zapošljavanje uz otpremninu koja nije definisana i ne zna se kolika će biti.\n"Ostalo je još da se priča, treba da se vidi koliko će se radnika prijaviti za inostranstvo, a svi smo saglasni da će biti izuzetno mali broj, što poslodavac verovatno nije očekivao. Posle toga poslodavac treba da odluči koliko će da ponudi za otpremninu", kaže Stanić.\nPrema njegovim rečima, te plae neće dostići nivoe primanja koji su nuđeni prvoj grupi radnika koja je odlazila iz Fijata.\n"Pretpostavlja se da će ta suma biti mnogo manja, iako su randici koji su ostali u kompaniji mnogo duže radili od onih koji su iz nje otišli".\nFIJATU SUBVENCIJE BEZ OBAVEZE DA ZAPOSLI NOVE RADNIKE U KRAGUJEVCU\nFIJATU 48 MILIONA EVRA ZA PROIZVODNJU ELEKTRIČNIH AUTOMOBILA\n"Sve je još uvek otvoreno, treba da pričamo, da pregovaramo, da razgovaramo jer još ništa nije rešeno, šta će biti, videćemo", izjavio je sagovornik Nove ekonomije.\nStanić kaže i da su poslodavca pitali da li planiraju da zadrže svih 2.100 radnika, ali da su njegovi predstavnici rekli da ne znaju, kao i da će to možda biti nešto manji ili možda čak nešto veći broj.\n"Kad se radi novi model automobila, obično se radi u tri smene, nekad i četiri smene, nekad i pet. Fijatova fabrika u Italiji koja je otovrena posle naše u Kragujevcu je radila 20 smena sedmično (kada je počela sa proizvodnjom novog modela)", podseća Stanić.\nMINIMALAC U KRAGUJEVAČKOM FIJATU, I PORED OGROMNIH SUBVENCIJA\nDrugim rečima, kako dodaje, u toj fabrici samo nedeljom nije radila druga smena, prva i treća su radile, a šest dana su radile sve tri smene, jer, kad je tražnja velika, radi se punom parom.\nKako objašnjava, može da se desi da u Kragujevcu bude mnogo više radnika, ako bude mnogo velika tražnja za tim elektro automobilima. Ipak, Stanić je ocenio da je on lično prema skeptičan prema takvim očekivanjima.\nKako je preneo N1, Fijatovim radnicima u Kragujevcu ostalo je još osam dana da čekaju razjašnjenje novonastale situacije.\nFijat je danas saopštio da prestaje sa proizvodnjom svog modela 500L koji se pravio u njegovoj fabrici u Kragujevcu.


Oliverova sestra: Ipak sam se nadala - Sputnjik Srbija\n19:47 28.01.2016 (osveženo 15:35 17.02.2018) Preuzmite kraći link\n„Znala sam da je, kada je presuda duža od pet godina, kućni pritvor skoro nemoguć, ali ipak sam se nadala, jer nam je advokat rekao da se u žalbi pozvao na jedan slučaj iz 2006. godine u kome je čoveku koji je bio osuđen i na veći broj godina dozvoljen kućni pritvor. Ipak sam se nadala…“\nSamo nekoliko sati pošto je Oliver Ivanović iz kućnog pritvora prebačen u zatvor, za Sputnjik ovo govori Ivanovićeva sestra Nataša Ilić.\n„Mislila sam da će razgovor u Briselu pomoći da se nešto pokaže i dokaže… Da možemo nešto da pomerimo. Oliver Ivanović je čovek koji je uvek bio spremna za dijalog. Ali, kakav dijalog više?! Posle hapšenja, posle vraćanja u zatvor čoveka takve prirode!“ priča Nataša.\nKako kaže, oni su imali informacije da će se razgovarati o Oliverovom slučaju, i to je nešto što su članovi delegacije najavljivali i u medijima.\n„Oliver je stvari spakovao još pre dva dana. Mislim da se ovako nešto očekivalo, ali mislim da će mu sada biti teže, jer je četiri meseca ipak bio kod kuće, sa svojom porodicom i sa svojim petogodišnjim sinom… Shvatate koliko će mu biti teško“, kaže ona.\nNataša se osvrnula i na „vrtoglavu brzinu Apelacionog veća“ koje se, kako je istakla „kada su bile u pitanju njihove žalbe sastajalo posle dve ili tri nedelje kako bi im odgovorilo“, a sada kad je trebalo da Olivera vrati u zatvor, sastalo se u roku jednog dana.\n„Ne znam više šta da mislim, odakle više nade da bilo šta može da bude kako treba?“, zaključuje Nataša Ilić.\nsestra, osuđen, zatvor, sloboda, Oliver Ivanović, Kosovo i Metohija


Dan online - Politika: Tehnička vlada nije opcija - 2019-07-23\nPolitika PREMIJER MARKOVIĆ NAJAVIO PONUDU ZA OPOZICIJU TEK NAKON KONGRESA DPS-A KRAJEM GODINE\nMarković Tehnička vlada nije opcija\nDemokratska partija socijalista (DPS) spremna je da opoziciji ponudi rješenje koje će obezbijediti politički dijalog, ali tehnička vlada u ovom trenutku nije opcija, poručio je premijer Duško Marković. Upitan da li najavljena nova ponuda DPS-a opoziciji podrazumijeva tehničku vladu, Marković je odgovorio da je njegova izjava pogrešno interpretirana u javnosti i da nikada nije govorio o modelima.\n– Rekao sam da je DPS odgovorna politička stranka, da mora naći odgovore na ovakvu situaciju i da smo spremni da izađemo sa rješenjem koje bi obezbijedilo politički dijalog, konsenzus i dovelo do izbora u koje će imati povjerenje i političke stranke i građani – pojasnio je Marković.\nOn je podsjetio da od početka mandata poziva opoziciju da uđe u Vladu, ali ne tehničku, nego vladu sa punim političkim i profesionalim kapacitetom, i da se vrati u parlament i radi na pripremi izbornog zakonodavstva.\nNa pitanje kada se može očekivati ta ponuda, Marković je odgovorio da je DPS-u sada prioritet izborni proces unutar stranke.\n– Nakon kongresa, kad konstruišemo organe stranke, sješćemo za sto i vidjeti šta DPS može da ponudi kao opciju za prevazilaženje nesporazuma u odnosu na izbore koji slijede – dodao je Marković.\nOn je to kazao novinarima nakon učešća na okruglom stolu „Saradnja Vlade i nevladinih organizacija u procesu pristupanja EU“. Marković je u svom izlaganju rekao da između Vlade i NVO postoji ozbiljan stepen nepovjerenja, ali je istakao da im je civilni sektor potreban kao partner na putu ka EU.\nPremijer je najavio da će jednom u dva mjeseca inicirati sastanke sa NVO na kojima će razgovarati o temama koje imaju širi aspekt za zajednicu.\nIzvršna direktorica CRNVO Ana Novaković kazala je da je zajednički imenilac Vlade i NVO javni interes.\n– Kada je javni interes imperativ, na dijalog sa civilnim društvom uvijek možete računati, i onda kada su nam stavovi dijametralno suprotni – poručila je Novakovićeva.\nIzvršni direktor CDT-a Dragan Koprivica smatra da i NVO i Vlada treba da naprave korak naprijed i da se preispitaju kako su se do sada ponašali i da li to treba promijeniti.\nMilenko Vojičić iz UMHCG je rekao da je lakše preko Brisela doći do Vlade kako bi im postavili pitanje.\nJovana Marović iz Politikon mreže je sugerisala da Savjet za vladavinu prava ne treba da bude političko tijelo i da treba da bude dozvoljeno prisustvo članovima radnih grupa.\nDina Bajramspahić iz Instituta „Alternativa” smatra da su sastanci radnih grupa besmisleni i da je raspravljanje na krajnje tehničkom nivou gubljenje vremena.


Gradsko veće Užice: 2.000 dinara jednokraten pomoći za penzinere sa niskim primanjima, do 15.000 dinara - Radio Luna\nGradsko veće Užice: 2.000 dinara jednokraten pomoći za penzinere sa niskim primanjima, do 15.000 dinara\nRadio Luna 19/05/2020\nGradsko veće odlučilo je da se penzionerima sa teritorije Užica, a čije su mesečne penzije manje od 15.000 dinara, iz gradskog budžeta isplati jednokratna novčana pomoć od 2.000 dinara. Članovi Veća imali su u vidu da je ovim građanima, čija je ionako teška materijalna situacija još više otežana posledicama izazvanih epidemijom COVID-19, potrebna finansijska pomoć. O načinu prijavljivanja za ostvarivanje pomoći, penzioneri biće blagovremeno obavešteni preko sredstava javnog informisanja.\nNa sednici je utvrđen i predlog drugog rebalansa budžeta. Izmenama i dopunama budžeta zadržani su prethodni nivoi prihodovne i rashodovne strane, a skladu sa analizom ostvarivanja budžeta i dinamikom, izvršene su preraspodele između aproprijacija prema zahtevima i potrebama budžetskih korisnika.\nČlanovi Veća saglasili su se tekstom Međuopštinskog sporazuma o saradnji na projektu izgradnje i upravljanja regionalnim sistemom za sakupljanje i prečišćavanje otpadnih voda. U ovaj projekat i buduće regionalno preduzeće uključiće se Užice, Požega, Arilje, Kosjerić i Ivanjica.U finansiranje i realizaciju projekta učestvovaće i EU i republičko Ministarstvo za evropske integracije,\nZavršni radovi u Regionalnom inovacionom startap centaru u Kasarni\nPriboj – Trideset radnika u Slobodnoj zoni ostalo bez plate: Lokalna samouprava odmah raskinula ugovor sa tom kompanijom i ispraznila halu


O Nama | OneClick Solutions\nOne Click Solutions je kompanija specijalizovana za izradu softverskih rešenja u SMS, Voice i Web oblasti, za široke potrebe ili po posebnim zahtevima i potrebama kompanija i korisnika.\nKompanija je registrovana kod RATEL-a kao VAS (Value Added Service) operator, odnosno pružalac usluga sa dodatom vrednošću (pozivi i SMS). Na istom polju imamo partnerstvo sa svim mobilnim operaterima koji posluju na teritoriji Srbije: Telekom, MTS, Telenor i VIP, a sarađujemo i sa najvećim mobilnim operaterima širom Evrope.\nPored toga, One Click Solutions je i zastupnik kompanije Sytel i kompanije Zycoo za zemlje zapadnog Balkana, i to na polju Softdial Contact Center rešenja, koje se odlikuje najvišim performansama i efikasnošću izlazno (outbound) orijentisanih kontakt centara i kampanja.\nUsled povećanog obima posla, a u cilju proširenja kapaciteta, One Click Solutions je 2015. godine izvršio akviziciju poslovnih i tehničkih kapaciteta kompanije Fonlider.\nNašim klijentima stojimo uvek na raspolaganju, bilo da je potrebno implementirati postojeća rešenja, razviti potpuno novo i njima prilagođeno jedinstveno rešenje, ili pružiti samo preporuku. Trudimo se da uvažimo specifične potrebe, ali i mogućnosti kojima klijenti raspolažu, a sve u cilju da dobiju potpuno rešenje, budu u koraku sa vremenom i ostvare dodatne profite. Pri tome, klijentima ne pružamo samo poslovna rešenja, već obezbeđujemo i najbolju konverziju i promociju njihovih poslovnih ideja i projekata.\nOno što ponosno ističemo jeste da za klijente MI NISMO TROŠAK. Kroz saradnju sa nama, naši klijenti smanjuju postojeće troškove poslovanja ili ostvaruju veću zaradu, čime svojim aktivnostima daju dodatu vrednost.


Promovisana knjiga „Utrnule reči“ Ane Ilić | VOM\nNaslovna Vesti Kultura Promovisana knjiga „Utrnule reči“ Ane Ilić\nPromovisana knjiga „Utrnule reči“ Ane Ilić\nVranje : U Galeriji Narodnog univerziteta pred brojnim ljubiteljima književne reči, poštovaocima lika i dela mlade Ane Ilić predstavljena je njena treća knjiga pesama "Utrnule reči".\npetak, 11. maja 2018 : 19:20\nU Galeriji Narodnog univerziteta pred brojnim ljubiteljima književne reči, poštovaocima lika i dela mlade Ane Ilić predstavljena je njena treća knjiga pesama „Utrnule reči“.\nOva nadaleko čuvena mlada pesnikinja iz Vladičinog Hana, koja trenutno studira i stvara u Nišu, boluje od Fridrajhove ataksije. Njene pesme su njena borba protiv opake bolesti.\nPesme koje čine njenu treću knjigu nastali su u periodu kada je Ana zajedno sa porodicom otpočela studentski život u Nišu. Odgovarajući na pitanje moderatora književne večeri Valentine Matuško, u kojim to momentima nastaju njene pesme, autorka Ana Ilić rekla je da njene pesme ne nastaju u trenucima ljubavi, radosti, pa čak ni običnog gubitka.\nNastaju baš u onim trenucima kada se čovek oseća najjadnije, možda zbog toga mnogi moju poeziju nazivaju „mračnom“. Sve dok je to jadno, umiru i trnu osećanja, trnu misli i poezija, zato zbirka i nosi ovakav naziv – rekla je autorka Ana Ilić.\nNa promociji bogatog umetničkog sadržaja, publika je, zahvaljujući glumcu Mihajlu Stojkoviću i učenici Irini Irić, bila u prilici da se upozna sa stihovima iz nove knjige, koje su do te mere dirnule publiku da mnogi nisu mogli da sakriju suze.\nIspred organizatora, Centra za medijsku transparentnost i društvenu odgovornost, o Ani, njenom stvaralaštvu i njenoj snazi, govorila je psihološkinja Milena Jovanović.\nDugo sam razmišljala zašto je Anina poezija tako moćna i zašto Ana tako deluje na ljude i shvatila sam da njeni stihovi i ona sama kod ljudi bude ono najdublje, uspavano, možda potisnuto, a zapravo najiskonskije, a to su ljubav, vera i nada, što su i jedini pravi pokretači, a to smo izgleda zaboravili. Ana je zaista heroj ovog vremena i primer, naročito mladim ljudima, da je svaki problem moguće prevazići uz dovoljno ljubavi, optimizma, radoznalosti i hrabrosti – rekla je Jovanovićeva.\nGordana Dimitrijević, profesorka književnosti, govorila je ispred Udruženja “Roditeljstvo plus” o Aninoj poeziji.\nZbirka „Utrnule reči“ govori o Aninoj velikoj stvaralačkoj individualnosti. Sa jedne strane, nalazi se svest o paradoksalnosti života, o varljivosti vremena i neminovnosti prolaznosti. Sa druge strane je čovekova moć – ljubav, trag koji ostavlja svojim bitisanjem i čistota kojom prihvata životni krug i ne stoji zaglavljen u njemu – rekla je na promociji Gordana Dimitrijević.\nMuzički su ovu promociju svojim nastupom obojili mladi muzičari Sanja Petrov i Vlada Ćuković koji su izveli Anine omiljene pesme.\nOva mlada studentkinja svojim darom za pisanjem,ljupkošću i velikom snagom koju nosi sa sobom uvek zadivi vranjsku publiku, tako je bilo i ove večeri, na trećem susretu sa Vranjancima.\nBookmarci za uspomenu\nPored knjiga koje nemaju cenu, većina ljudi plaćaju po „meri srca“, u prodaji su se ove večeri zahvaljujući grafičkoj radnji „Copiatura R“, našli neobični bukmarci koji su prodavani za 100 dinara, a novac od prodaje je namenjen za Anino lečenje.\nSledeći tekstTradicionalna akcija davalaštva krvi


- Ovo je najbolji i najpravedniji način, možete videti to i po reakciji naših sugrađana - rekao je Mali tokom skupštinske rasprave.\nNa dnevnom redu skupštine pored izmena i dopuna budžeta za 2019. godinu, nalaze se i Predlog izmena i dopuna Zakona o budžetskom sistemu i Predlog izmena i dopuna Zakona o porezu na dodatu vrednost.\n- Cilj nam je bio da povećanjem ne dovedemo u pitanje ekonomsku stabilnost. Vodimo odgovornu ekonomsku politiku i vodimo računa o svakom dinaru - poručio je Mali.\n- Namera nam je da zadržimo kvalitetan kadar u javnom sektoru, a kako bi građani Srbije imali kvalitetnije zdravstvo, školstvo, socijalnu zaštitu...kao država se posebno borimo za ostanak medicinskih sestara i doktora u zemlji, tako da, osim povećanja plata, ulažemo i milijardu evra u zdravstvenu infrastrukturu, odnosno pre svega u bolnice i kliničke centre - rekao je Mali.\nPoslanik Jedinstvene Srbije Dragan Marković rekao je da država vraća građanima njihove pare. On je pohvalio ministra finansija da dobro obavlja posao i da je postigao dobre rezultate.


Taksu moraju plaćati i ZEV-ovi\nFoto: N.N. | Taksu moraju plaćati i ZEV-ovi\nBojana Kljajić 31.05.2019 08:28\nKomunalnu taksu moraju plaćati i zajednice etažnih vlasnika (ZEV), a visina takse zavisi od broja članova u ZEV-u, rekli su u Gradskoj upravi.\nU Odjeljenju za privredu pojasnili su da je razlog donošenja ove odluke stav Ministarstva finansija RS, gdje je ukazano da je i ZEV, kad se registruje, obveznik plaćanja ove takse.\n"U gradu se ova taksa naplaćuje 10 KM na godišnjem nivou za ZEV koji ima 10 registrovanih članova, a 20 KM kada ima registrovanih 11 i više članova", rekli su u ovom odjeljenju.\nPrema njihovim riječima, da nisu na ovaj način odredili simbolične iznose na godišnjem nivou za ZEV, na njih bi se primjenjivala tarifa kao za ostala pravna lica, koja iznosi 360 KM na godišnjem nivou.\nU Poreskoj upravi RS kazali su da se ova obaveza propisuje zakonom.\n"Tražili smo od lokalnih zajednica da preciziraju svoje odluke o komunalnim taksama, koje donose skupštine jedinica lokalne samouprave, u smislu donošenja odgovarajućih tarifa komunalnih taksi, a koje su sastavni dio odluka o komunalnim taksama", objasnili su u Poreskoj upravi RS.\nDodali su da ZEV-ovi nisu oslobođeni obaveze plaćanja komunalne takse, a da iznos zavisi od tarifa koje su sastavni dio odluka koje donose lokalne zajednice, te da variraju od mjesta do mjesta.\n"U najvećem broju slučajeva nije propisan iznos komunalne takse za zajednice etažnih vlasnika, što otežava rad Poreske uprave u postupku identifikacije poreskih obveznika koji nisu prijavili ovu poresku obavezu", rekli su u Poreskoj upravi RS.\nIstiču da su iz tog razloga zajedno sa Savezom opština i gradova RS sprovedene određene aktivnosti na rješavanju ovog problema.\nPredsjednici ZEV-ova i stanari u zgradama nisu zadovoljni zbog donošenja ove odluke.\nMilorad Arlov, predsjednik jedne zajednice etažnih vlasnika, rekao je da su nedavno dobili rješenje da moraju da plate komunalnu taksu za 2019. godinu, koja iznosi 20 KM.\n"Smatram da ove komunalne takse nije trebalo da budu uvedene zajednicama etažnih vlasnika, jer mi kroz komunalne usluge plaćamo i poreze", kazao je Arlov.\nS njim se slaže i Milovan Jokanović, takođe predsjednik ZEV-a, koji je rekao da građani i bez ovih taksi imaju velike obaveze i opterećenja.\nBez struje šest ulica i 18 naselja u Banjaluci\nU Gradskoj organizaciji slijepih počela obuka na brajevom štampaču\nStanivuković: 98 posto stanovništva ima vodu, vanredna situacija na snazi\nHitna pomoć u Banjaluci zatrpana tri vikenda, pacijenti nezadovoljni zbog gužvi


Članovi Predsjedništva BiH ugostili ambasadorku SAD u BiH\nČlanovi Predsjedništva BiH ugostili ambasadorku SAD u BiH\tIstaknuto\nUtorak, 28 Juli 2015 19:10\nPredsjedavajući Predsjedništva BiH dr. Dragan Čović i članovi Predsjedništva BiH Bakir Izetbegović i dr. Mladen Ivanić su informisali ambaadorku Cormak o aktuelnoj političkoj situaciji, kao i o aktivnostima koje se riješavaju na putu ka punopravnom članstvu u EU.\nInformisali su američku ambasadorku da je usvojen Master plan procesa integrisanja Bosne i Hercegovine u Evropsku uniju, koji predstavlja sadržajni i vremenski temeljni okvir za daljnje aktivnosti u svezi procesa integracije Bosne i Hercegovine u Evropsku uniju. Razmotren je i koncept za koordinacijski sastav koji uskoro treba biti usvojen od nadležnih institucija u BiH.\nAmerička ambasadorka je pozdravila usvajanje Reformske agende, koje predstavlja ozbiljan iskorak Bosne i Hercegovine za članstvo u EU. Cilj reformi je prvenstveno rješavanje socio-ekonomskih pitanja, te je potrebno kontinuirano i bez odlaganja raditi na njihovom provođenju.\nAmbasadorka Cormack je naglasila da će SAD poduprijeti napore bh. vlasti u realizaciji ovog cilja. Sagovornici su ocijenili da je važno da postoji opšta saglasnost i izražena volja svih sudionika političkog života BiH za provođenje reformi i ostvarivanje pomaka koji će približiti BiH Evropskoj uniji.\nViše iz kategorije: « Održana peta sjednica Zajedničke komisije za evropske integracije U Sarajevu održana Konferencija ministara obrazovanja u BiH »


Vesti online / Sport / Rukomet / Matić: Reprezentacija je velika obaveza, ali se ne plašim\n14:14 >> 14:13h\nMatić: Reprezentacija je velika obaveza, ali se ne plašim\nNovi selektor muške rukometne reprezentacije Srbije Vladan Matić je rekao danas da je pred njim velika obaveza na novom poslu, ali da se ne plaši izazova.\nSrpski rukometaši su ostvarili podvig na EP 2012. u Srbiji\n"Vođenje reprezentacije je velika obaveza, ali se ne plašim. Navikao sam da se nosim sa velikim opterećenjem. Srbija je euforična nacija i trebalo bi da budemo strpljivi i da idemo korak po korak, ali uvek na pobedu", rekao je Matić na predstavljanju u Sportskom centru Kovilovo.\nIlić: Zadržati dobru atmosferu\nKapiten Srbije Momir Ilić je rekao da želi da se u reprezentaciji zadrži dobra atmosfera iz završetka kvalifikacija za EP.\n"Plasmanom na EP smo napravili dobar rezultat, održali smo kontinuitet i tako želimo da nastavimo. Siguran sam da Matić i Perić imaju kvalitet i znanje i zajedno ćemo pokušati da napravimo dobar rezultat tako što ćemo dati sve za našu zemlju", rekao je Ilić.\nMatić je istakao da su mu "proradile emocije" jer se posle 12 godina vratio u Srbiju da radi.\n"Ja sam 2001. godine otišao trbuhom za kruhom, sada sam ponovo tu i proradile su emocije. Pomešana su mi osećanja, ali mi je čast da doprinesem i dam nešto za ovu državu", rekao je on.\nNovi selektor je istakao da je da mu je cilj da reprezentacija igra agresivnu odbranu, na kontranapade i da igra lep rukomet i da će na predstojećem Evropskom prvenstvu u Danskoj ići korak po korak. On je doda da veruje u svoju ekipu i da neće biti prevelikog "eksperimentisanja".\nMatić je pre nekoliko godina bio član stručnog štaba reprezentacije Mađarske. On je naveo da će mu to iskustvo biti dragoceno na novom poslu, a za srpske rukometaše je rekao da su "izuzetni momci i da bi želeo da im dolazak u reprezentaciju ne bude pritisak i obaveza, već da uživaju".\nMatićev pomoćnik u reprezentaciji biće proslavljeni golman Dejan Perić, za koga je rekao da mu je "veliki saradnik i prijatelj". Perić je istakao da malo ljudi ima privilegiju da predstavlja svoju zemlju u sportu kojem su ceo život posvećeni.\n"Imati lojalnog saradnika i prijatelja u poslu je velika stvar. Pred nama su ozbiljni ciljevi, Vladan i ja smo spremni za izazov i uradićemo sve da nastavimo ovim putem", rekao je Perić.\nEvropsko prvenstvo u Danskoj biće održano sledećeg januara u Danskoj.\nĐurković: Neće biti lako odbraniti srebro\nGeneralni sekretar Rukometnog saveza Srbije Božidar Đurković je rekao da ne želi da reprezentativci u Dansku odu kao turisti, već kao vicešampioni Evrope.\n"Izašli smo jači sa Evropskog prvenstva u Srbiji i neće biti nimalo lako odbraniti srebro u Danskoj jer rivali nisu za potcenjivanje. Matić i Perić su dobro poznati likovi i Savez će učiniti sve da reprezentacija ima dobre uslove za ostvarivanje rezultata", rekao je Đurković.\nEvropsko prvenstvo u Danskoj 2014.\nEP u Danskoj 2014.\nRUKOMET EP: Srpski rukometaši brane srebro iz Beograda\nRUKOMET Zelenović: Pokazaćemo da smo vredni medalje iz Srbije\nRUKOMET RSS: Sukob nam ne ide u prilog, probleme rešiti u kući\nRUKOMET Matić selektor Srbije na EP u Danskoj


Naslovna Info Opštinske vesti Vanredna akcija davanja krvi u centru Bačke Palanke\nBAČKA PALANKA: U ponedeljak 31.08. u centru grada po prvi put biće postavljen transfuziomobil, u kom će se održati vanredna akcija davanja krvi od 9 h do 13 h.\nSituacija sa zalihama krvi u Crvenom krstu Bačka Palanka je kritična, zato predstavnici Crvenog krsta pozivaju sve građane koji se osećaju zdravo da pomognu i doniraju dragocenu tečnost.\nRedovna akcija davanja krvi ostaje zakazana za 9. septembar od 8 h do 12 h i od 14 h do 18 h u prostorijama Crvenog Krsta Bačka Palanka.\nPrethodni tekstNikola Tesla – Najvažnije lekcije jednog od najvećih naučnika svih vremena


JEFTINI STANOVI U VOĆAREVIM LIVADAMA · Kraljevo.online\nNASLOVNA VESTI JEFTINI STANOVI U VOĆAREVIM LIVADAMA\nJEFTINI STANOVI U VOĆAREVIM LIVADAMA\nKraljevo odredilo samo lokaciju u Voćarevim livadama za gradnju jeftinih stanova za vojsku i policiju.\nLokalna vlast u Kraljevu odredila je samo jednu lokaciju, Voćareve livade u naselju Ribnica, na kojoj se može izgraditi oko 1.000 jefintih stanova, koliko je i potrebno za pripadnike snaga bezbednosti Srbije u ovom gradu. Na ovoj lokaciji potrebno je izgraditi nove saobraćajnice i ostalu komunalnu infrastrukturu.\n„U Beogradu postoji potreba za izgradnjom nešto više od 14.000 stanova za pripadnike snaga bezbednosti i gradska uprava predložila je pet lokacija za gradnju ovih stanova. Od svih lokacija smatramo da je najbolja u Banji Ovča na opštini Palulula koja bi mogla da bude pripremljena za gradnju u prvoj polovini 2018. Ovde bi moglo se se izgradi oko 2.000 stanova, što bi bila prva faza gradnje svih potrebnih stanova u Beogradu“, kaže Mihajlovićeva.\n„Sve predložene lokacije u Novom Sadu su prihvatljive, delimično su opremljene i potrebno je uložiti u komunalnu infrastrukturu. Izgradnja može početi na jednoj ili više lokacije istovremeno u drugoj polovini sledeće godine“, navodi Mihajlovićeva.\n„Pošto smo pregledali dokumentaciju, u Vranju se u prvoj polovini 2018. može krenuti u gradnju stanova na tri lokacije na kojima bi mogli da se izgrade svi stanovi za potrebe naših snaga bezbednosti“, kaže potpredsednica Vlade.


Severna Koreja oslobodila australijskog studenta osumnjičenog za špijunažu\n► Severna Koreja oslobodila australijskog studenta osumnjičenog za špijunažu\nSeverna Koreja je saopštila danas da je oslobodila australijskog studenta koji je uhapšen prošle nedelje zbog širenja antikorejske propagande i špijuniranja, odnosno objavljivanja fotografija i vesti koje kritikuju režim u Severnoj Koreji.\nNjegov otac, Gari Sigli, profesor na Azijskim studijama na Univerzitetu Zapadna Australija, je izjavio da je tretman njegovog sina u Severnoj Koreji bio dobar. Inače, Aleks Sigli je studirao na Univerzitetu u Pjongjangu i vodio je turističke grupe u Severnu Koreju pre nego što je prekinuo komunikaciju sa porodicom i prijateljim preko društvenih medija.\nSlučaj Aleksa Siglija se završio mnogo srećnije od slučaja američkog studenta Ota Varmbiera, koji je optužen i uhapšen za pokušaj krađe propagandnog postera u Severnoj Koreji. On je u teškom stanju vraćen u SAD u junu 2017. gde je ubrzo i preminuo.


Konkurs za najbolje digitalno rešenje koje podstiče aktivizam građana - Dijalog.net\nNaslovna Civilno društvo Konkurs za najbolje digitalno rešenje koje podstiče aktivizam građana\nKonkurs za najbolje digitalno rešenje koje podstiče aktivizam građana\nPostavljeno 29. May 2019.\nBeograd, 28. maj 2019. – U toku je konkurs za novo najbolje digitalno rešenje koje podstiče aktivizam građana.\nBeogradska otvorena škola (BOŠ) organizuje ovaj konkurs zajedno sa partnerima iz Crne Gore (Institut alternativa), Hrvatske (Gong), Slovenije (PiNA) i Španije (Access Info Europe) u okviru projekta „YOU4EU – Učešće građana 2.0“ koji traje od septembra 2018. do februara 2020. godine i sprovodi se uz podršku programa Evropa za građane i građanke.\nNa konkurs se mogu prijaviti svi oni koji imaju ideju za novu aplikaciju ili platformu koja može da poveže građane i pomogne im u rešavanju problema u njihovoj zajednici.\nDetaljnije informacije o konkursu i načinu prijavljivanja možete pronaći na sajtu Beogradske otvorene škole.\nPrethodno YUCOM: Poziv za projektnu saradnju i programsku podršku u okviru projekta “Otvorena vrata pravosuđa”\nSledeće UNS: Neizvesno finansiranje lokalnih medija\nTop Tags mladi Vlada Republike Srbije ljudska prava OCD Civilno društvo lokalna samouprava istraživanje Evropska komisija Društvo konkurs vladavina prava Evropska unija mediji evropske integracije Srbija i Evropska unija


Za vreme vašeg plaćenog bolovanja ne smete ići na odmor ili putovanja\n17. novembra, 2021 Vesti iz Francuske Napišite komentar\nOsiguranik na bolovanju, koji prima dnevnice od socijalnog osiguranja, ne može iskoristiti svoje slobodno vreme za putovanje. Zapravo, dok ste na bolovanju morate biti dostupni za proveru kako ne bi dolazilo do evenualnih lažnih bolovanja koje isplaćuje Fond primarnog zdravstvenog osiguranja, u suprotnom morali biste da vratite sav novac koji je uplaćen posle prvog putovanja, piše LCI.\nNe idite na odmor tokom perioda bolovanja, upozorava Pole emploi na svom sajtu. Izložili biste se gubitku svojih beneficija. Morate ostati dostupni fizički i dostupni za potencijalnu proveru od 9 do 17 časova tokom radnih dana. Dok ste na bolovanju, pravila koja se moraju poštovati da biste izbegli gubitak beneficija se malo menjaju, kao što pokazuje sledeći slučaj.\nZaposleni na bolovanju za dve godine pet puta putuje u inostranstvo. U tom periodu prima nadoknadu od Fonda primarnog zdravstvenog osiguranja (CPAM). Socijalni fond saznaje i optužuje ga da nije izvršio svoje obaveze: pacijent nije ispoštovao obavezu da se podvrgne kontrolama i da poštuje izlaske koje je lekar odobrio. Socijalni fond stoga je zatražio nadoknadu sve isplate bolovanja počevši od prvog putovanja.\nTagovi: bolovanje - fond primarnog zdravstvenog osiguranja - francuskaa - zabranjena putovanja


Windows 8 i Skype u kompletu Windows 8 i Skype u kompletu – Personal magazin\nNajveći globalni proizvođač softvera Microsoft predstavio je novu verziju sledećeg operativnog sistema na konferencijama o tehnologiji u SAD-u i Taipeiju. Očekuje se da će Microsoft svoj novi operativni sistem, kodnog…\nNajveći globalni proizvođač softvera Microsoft predstavio je novu verziju sledećeg operativnog sistema na konferencijama o tehnologiji u SAD-u i Taipeiju. Očekuje se da će Microsoft svoj novi operativni sistem, kodnog imena Windows 8, u prodaju pustiti u narednih 18 meseci.\nNeki proizvođači PC-ja su izrazili nezadovoljstvo ograničenjima u pogledu učestovanja u projektu i optimizacije sopstvenih proizvoda. Microsoft je proizvođačima čipova koji žele da koriste ovaj sistem za tablet računare rekao da rade samo sa jednim prizvođačem kako bi se ubrzala isporuka.\nPočetna stranica novog sistem podseća na Microsoftov poslednji telefonski softver WM7. Novi operativni sistem trebao bi da radi na raznorodni, uređajima, od tradicionalnih PC-jeva do laptopa i tablet računara. A od kada je Microsoft kupio Skype, sa kojim korisnici poslednjih nedelja imaju problema, govori se i o integrisanju telefonske usluge Skype u novi operativni sistem.\nWindows 8 i Skype u kompletu was last modified: June 13th, 2011 by Redakcija\nKineski satelit Čange 2 leti ka još dubljem Kosmosu


“NJUJORK TAJMS” objavio tekst o Crvenoj Zvezdi: “Podsetnik da ne postoje samo titani iz Engleske, Španije i Italije” | Ekspres.net\n“NJUJORK TAJMS” objavio tekst o Crvenoj Zvezdi: “Podsetnik da ne postoje samo titani iz Engleske, Španije i Italije”\nUgledni list “Njujork Tajms” je posvetio veliku pažnju uspehu Crvene zvezde, koja se posle 26 godina nalazi u Ligi šampiona. Njihova analiza ni po čemu nije obična, već govori o tome kako je David ponovo savladao Golijata.\nMožda biblijske parabole nema u tekstu, ali se sigurno neretko iščitava u njemu. Nema sumnje da su “preko bare” oduševljeni igrama Zvezde jer je ona i simbol iskoraka “malih” u ponekad ekskluzivno društvo finansijskih divova Evrope.\nAutori navode da su sećanja na Zvezdino osvajanje “ušatog trofeja” u Bariju 1991. godine svuda, na zidovima, u hodniku ili pomoćnim terenima.\n“Fudbalska aristokratija” je predstavljena u duelima protiv crveno-belih, a da je tunel na stadionu “Rajko Mitić” posebno impresivan.\n“Kada je na stadionu bilo preko 100 hiljada navijača, buka je bila toliko zaglušujuća pre početka duela da su igrači govorili da su betonski zidovi vibrirali”, navode u članku.\n“Bilo bi pravo čudo da Zvezda prođe u nokaut fazu”, stoji u tekstu, ali ističu da je fokus fudbalske Evrope bio na drugim stvarima, na prelasku Kristijana Ronalda u Juventus ili da li će Real Madrid po četvrti put u nizu postati prvak Starog kontinenta.\n“Prikladno je da Zvezda bude tu gde jeste ove sezone, čak i ako se to pokaže kratkog maha: ne samo zbog brojeva, ne ni zbog prepreki koje su savladali, ali kao uspomena, kao sećanje na sve što je propušteno.”\nMesto u Ligi šampiona za crveno-bele znači više od “klupskog ponosa” jer je: “to eho kakve su stvari bile. Podsetnik da istorija nije počela 1992. godine, da ne postoje samo titani iz Engleske, Španije i Italije koji imaju monopol veličanstvenosti, na slavne uspomene.\n“Ovo, ipak, nije takmičenje koje je Crvena zvezda osvojila pre svih tih godina. Dosta toga se promenilo u takmičenju, gotovo do granice raspoznavanja, fino je podešeno i izmenjeno tako da nije nije namenjeno klubovima poput Zvezde da mu pripadaju. Zato je bitno što je Crvena zvezda uspela, zato što znači da čuje svoje ime uz listu fudbalskih giganata, da je podseti na slavnu prošlost.\nTags crvena zvezdafudballiga sampionanjujork tajmssport\nPOVRATAK NA MESTO NAJVEĆEG KLUPSKOG USPEHA: Zvezda protiv Napolija igra u Bariju! VLADAN MILOJEVIĆ: Poštujemo Napoli, ali ne plašimo se nikoga ZVEZDAN TERZIĆ: “Ponosan sam na sve što je Zvezda uradila” “U BOJ KRENITE JUNACI SVI”: Blizu 2.000 navijača Crvene zvezde na treningu fudbalera


Carinski prelazi spremni za pojačan saobraćaj za vikend\nTanjug 3. avgusta 2018. 14:28\nBEOGRAD – S obzirom na smenu turista na početku meseca, očekuje se pojačan priliv vozila na graničnim prelazima koji su, kako kažu iz Uprave carine, potpuno spremni za udarni talas putnika.\nDan pred prvi avgustovski vikend protiče bez većih gužvi, a pojačan intenzitet saobraćaja očekuje se tokom popodneva i noći, koje mnogi biraju za putovanje.\nCarinska služba Srbije radi punim kapacitetom, otvorene su sve raspoložive saobraćajne trake na prelazima i angažovan je dodatni broj službenika kako bi se putnici što manje zadržavali.\nIpak, napominju da ima situacija koje ne zavise od tempa kojim rade službenici pograničnih službi, već od dinamike rada organa susednih administracija na šta se ne može uticati.\nPrema informacijama Uprave carine, na graničnom prelazu Batrovci već je počeo pojačani priliv putnika, pa se na ulazu čeka oko dva, a na izlazu oko sat vremena, dok je u teretnom saobraćaju situacija redovna i zadržavanja nema.\nNa ulazu za putnička vozila trenutno radi sedam traka, a na izlazu četiri.\nSituacija je slična i na prelazu Šid, jer hrvatska saobraćajna policija preusmerava vozila na taj prelaz, u želji da smanje pritisak na granični prelaz Batrovci.\nTrenutno zadržavanje za kamione na tom prelazu traje oko 30 minuta, dok automobili na ulazu u zemlju čekaju oko dva sata.\nKako je saopšteno, dobra vest za sve koji napuštaju Srbiju je da na izlazu nema zadržavanja ni za teretna ni za putnička vozila.\nU Upravi carina savetuju svima koji planiraju putovanje tokom predstojećih vikenda da se prethodno informišu o stanju na graničnim prelazima i po potrebi izaberu neki od manjih prelaza u blizini onih najfrekventnijih i najopterećenijih.\nŠto se tiče najvećeg prelaza na severu zemlje – Horgoša, zadržavanje na ulazu traje oko sat i po vremena, dok na izlazu sa naše strane nema gužve i čeka se svega oko pola sata.\nMeđutim, situacija je nešto drugačija u međuzoni između Srbije i Mađarske, gde putnici koji se u njoj nađu čekaju oko sat vremena kako bi nastavili putovanje.\nNa prelazu Gradina ka Bugarskoj otvoreno je svih 12 saobraćajnih traka, a kako navode već sada su sve opterećene saobraćajem, te je čekanje oko sat i po.\nOčekuje se da će preko tog prelaza, kao si prošle godine, proći oko 150.000 putnika.\nKada je reč o putu ka Crnoj Gori, na graničnom prelazu Gostun trenutno nema zadržavanja, ali se situacija zbog radova na ovom putnom pravcu i zatvaranja pojedinih deonica, menja iz časa u čas.\nNa tom prelazu se, takođe, očekuje pojačan saobraćaj, a putnicima se savetuje da, ukoliko mogu, koriste manje opterećene granične prelaze – Špiljane ili Jabuku.\nGranični prelaz Preševo na granici sa Makedonijom je kao najveći prelaz na putu ka Grčkoj trenutno opterećeniji na ulazu, nego na izlazu iz zemlje.\nPutnici koji se vraćaju sa letovanja čekaju oko sat vremena na ulazu, jer je međuzona između Makedonije i Srbije potpuno popunjena, a nešto bolja situacija čeka one koji tek idu na more, jer je zadržavanje oko 30 minuta.


Portal Sarajevo-RS.com - Uskoro pregovori o kolektivnom ugovoru u "Šumama Srpske"\nUskoro pregovori o kolektivnom ugovoru u "Šumama Srpske"\nsubota, 03 jun 2017 11:08\nPregovori o kolektivnom ugovoru u Javnom preduzeću "Šume Srpske", trebalo bi da počnu najkasnije za mjesec dana, najavio je direktor Risto Marić.\nMeđutim, još nije poznato ko će biti druga strana u pregovorima. I dok predstavnici Udružene sindikalne organizacije "Šuma Srpske" poručuju da su upravo oni reprezentativni sindikat, Marić kaže da o tome tek treba da odluči komisija.\nDok se čeka mišljenje komisije o reprezentativnosti sindikata, na terenu uveliko traju pritisci od strane direktora pojedinih gazdinstava na radnike, sa ciljem formiranja još jednog sindikata, koji bi bio njima po volji, upozoravaju iz Udružene sindikalne organizacije "Šuma Srpske".\n"Predstavnici gazdinstava prave spiskove, zloupotrebljavajući da su ljudi potpisali dobrovoljno. Veći dio radnika nije dobrovoljno potpisao, pruža otpor i žali se na situaciju u kojoj se nalaze", rekao je predsjednik Udružene sindikalne organizacije "Šuma Srpske" Dušan Marković.\nDirektor preduzeća, Risto Marić, odgovara da radnici imaju pravo da izaberu u koju će se sindikalnu organizaciju učlaniti i da mu nije poznato da postoje pritisci. O tome je, kaže, čuo samo od sindikalnih vođa.\n"Ako ćemo pravu istinu, onda treba naći sve te radnike na koje je vršen pritisak da se izjasne da je izvršen pritisak na njih i da oni ne žele da budu u drugom sindikatu, nego u ovom o kojem su danas govorili oni koji su organizovali pres konferenciju", dodao je Marić.\nUlog u sukobu dva sindikata je borba za potpis na novom kolektivnom ugovoru, koji stavlja reprezentativni sindikat.\nFormiranjem novog sidnikata, menadžment želi da, smanjenjem plata, popravi rezulate poslovanja, uvjeravaju iz Udružene sindikalne organizacije "Šuma", ističući da je Ministarstvo rada baš njih prepoznalo kao reprezentativne.\n"Poslodavac je to osjetio. Osjetio i vidio da sa nama neće moći da potpiše kolektivni ugovor koje će iće njemu na ruku, a to je umanjenje plata, preko kojeg će on doći do rezultata", kaže zamjenica predsjednika Udružene sindikalne organizacije "Šuma Srpske" Slavica Elez.\n"Oni koji budu poslovali pozitivno, iskazali pozitivan rezultat, imaće cijenu rada kakvu se dogovorimo. – A gubitaši? – I u tom dijelu ćemo se dogovarati sa sindikatima. Prema tome, nema nijednog razloga da neko vrši insinuacije biće cijena rada 102 ili 130 maraka", tvrdi Marić.\nPregovori o novom kolektivnom ugovoru trebalo bi da počnu do 1. jula. U međuvremenu, za 10-ak dana, komisija unutar Javnog preduzeća odlučiće da li je Udružena sindikalna organizacije "Šuma Srpske" reprezentativan sindikat.\nViše iz ove kategorije « Otvaranje Prvog međunarodnog festivala vina Održana četvrta sjednica Skupštine Asocijacije "Stvaraoci Republike Srpske" »